Popovići proglašen za najboljeg mladog sportistu Evrope - SwimOn\n26.11.2021. Evropa, Najnovije, Novosti, Plivački ugao Katarina Kučuk\nRumunski plivač i aktuelni šampion Evrope na 200 slobodno, kao i svetski juniorski rekorder na 100 i 200 slobodno David Popovići je dobitnik prestižne nagrade Pjotr Nurkovski koja se dodeljuje najboljem mladom sportisti Evrope.\nPopovići je osvojio 37% glasova i time postao deseti dobitnik ovog priznanja koje dodeljuje Evropski olimpijski komitet. Drugoplasirana je bila fantastična srpska atletičarka Adriana Vilagoš koja je aktuelni svetski juniorski rekorder u bacanju koplja, dok je trećeplasirana bila Adriana Cerezo – tekvondistkinja iz Španije.\nTreba napomeuti da je od strane Olimpijskog komiteta Bosne i Hercegovine za ovu nagradu bila nominovana i sjajna mlada Lana Pudar, višestruka osvajačica medalja na poslednjem Evropskom juniorskom prvenstvu.\nPriznanje Pjotr Nurkovski je ustanovljeno 2011. godine u znak sećanja na tragično nastradalog predsednika Poljskog olimpijskog komiteta. Ona se dodeljuje najboljim mladim sportistima Evrope koji su briljirali ne samo u sportskim nadmetanjima, već i pokazali šampionske osobine i van terena. Pored samog priznanja, najboljih pet sportista dobija i novčane stipendije kao podsticaj u daljem treningu i radu.\n<< Kup Pančeva 2021. >> Novi svetski rekord Ilje Šimanoviča


Dečje selo "Dr Milorad Pavlović", Dečje selo 1-13; 2/a i 2/b, Sremska Kamenica - Obrazovanje (MojNOVISAD.com)\nDečje selo "Dr Milorad Pavlović"\nDečje selo 1-13; 2/a i 2/b , Sremska Kamenica\nProgramske aktivnosti namenjene deci imaju više ciljeva. Glavni cilj je osnaživanje i prepoznavanje potreba i interesovanja dece. Programske aktivnosti na kojima rada deca i zaposleni su sekcije, kreativne, rekreatvine, indivualne i grupne radionice.\n*Tekst i fotografije preuzeti sa stranice Dečje selo.


Svet - Novosti dana - 01.09.2019 | Sputnjik Srbija\nTramp razgovarao sa republikancima i demokratama o kontroli oružja\nAmerički predsednik Donald Tramp ragovarao je danas sa republikancima i demokratama o mogućim pravnim koracima u vezi sa kontrolom oružja, nakon još jednog masovnog ubistva u Teksasu.\nAmerika uverila Ukrajinu: Odlučno se zalažemo za vašu bezbednost\nZamenik predsednika SAD Majk Pens sastao se sa predsednikom Ukrajine Vladimirom Zelenskim i tom prilikom poručio je narodu Ukrajine — da im Amerika pruža punu podršku, pre svega kada je reč o teritorijalnoj celovitosti zemlje.\nSalvini zabranio brodu za spasavanje migranata da pristane u Italiju\nItalijanski ministar spoljnih poslova Mateo Salvini zabranio je još jednom brodu za spasavanje migranata da pristane u Italiju, koristeći pitanje imigracije kao pritisak na svoja glavna dva politička rivala, koji žele da formiraju novu vladu.\nHanan protiv Nemačke: Tužba za ubistvo sinova u NATO bombardovanju\nSedmočlano sudsko veće Evropskog suda za ljudska prava, koje je bilo zaduženo za slučaj protiv Nemačke, koju je tužio Abdul Hanan, jer su mu dva sina ubijena u bombardovanju NATO snaga u Kunduzu, u Avganistanu, prosledilo je ovaj slučaj Velikom veću tog suda, i to zbog važnosti slučaja.\nGruzija nagomilava trupe na granici sa Južnom Osetijom\nGruzija konstantno povećava vojno prisustvo na granici sa Južnom Osetijom, stvarajući na taj način tenziju i pretnju za bezbednost lokalnog stanovništva, saopšteno je iz Komiteta državne bezbednosti Južne Osetije.\nUragan „Dorijan“ pogodio Bahame, moguće katastrofalne posledice\nUragan Dorijan prerastao je u kategoriju pet, što znači da može da izazove katastrofalne nivoe razaranje, javlja AP.\nSećanje na žrtve u Beslanu: 15 godina od terorističkog napada\nPre petnaest godina priredba u školi u Beslanu prekinuta je pucnjem iz automata. Grupa terorista je upala u školsko dvorište, ubivši dvoje ljudi, dok je decu i roditelje saterala u sportsku salu.\nIzrael nakon napada Libana: Spremite se na bilo koji scenario\nPremijer Izraela Benjamin Netanijahu izjavio je nakon napada Libana na izraelske pogranične baze da je poručio vojsci da bude spremna na „bilo koji scenario“.\nZakoračite u prelepu divljinu među opasne ruske zveri sa Irinom Jakunjinom (1)\nIrina Jakunjina, fotoreporter, pustolov i strastveni ljubitelj prirode, odrasla je u Krasnojarsku, tik uz prirodni rezervat „Stolbi“ i sibirsku tajgu, ali ju je oduvek privlačila divljina i raznolikost ruske prirode.\nLiban: Izrael ispalio na nas više od 40 raketa\nLibanska armija saopštila je da je Izrael danas ispalio više od 40 raketa na južni deo zemlje, što je dovelo do velikih požara u tom delu Libana.\nZaharova Poljskoj povodom godišnjice Drugog svetskog rata: Stav vam je glup\nPortparolka ruskog Ministarstva inostranih poslova Marija Zaharova je, povodom odluke Varšave da ne pozove Rusiju na obeležavanje godišnjice početka Drugog svetskog rata, izjavila da je stav poljskih vlasti po tom pitanju glupav.\nPremijer Republike Srpske o NATO: Daleko vam kuća od naše bila\nPremijer Republike Srpske Radovan Višković izjavio je danas da će srpski narod još ko zna koliko narednih godina trpeti posledice NATO bombardovanja i da zato Republika Srpska ima jasan stav o pitanju NATO.\nIzrael uzvraća Libanu: U toku vazdušni napadi na jug zemlje\nIzraelska vojska počela je da izvodi vazdušne napade na jug Libana, kao odgovor na nekoliko protivtenkovskih raketa ispaljenih na pograničnu vojnu bazu, preneli su izraelski mediji.\nKitarovićeva: Hrvati najviše doprineli antifašističkoj borbi\nHrvatska predsednica Kolinda Grabar Kitarović izjavila je danas da je hrvatski narod, srazmerno broju stanovnika, najviše doprineo antifašističkoj borbi u Evropi.\nIzraelski dron kriv za požar na granici sa Libanom\nLibanska vojska saopštila je danas da je izraelska bespilotna letelica ušla u vazdušni prostor Libana i bacila zapaljivi materijal, koji je započeo požar u borovoj šumi na granici.\nSaudijska Arabija odgovorila na napade iz Jemena: Uništeno skladište dronova\nOko 80 osoba je ubijeno u napadu aviona arapske koalicije, koju predvodi Saudijska Arabija, na zatvor u centralnoj jemenskoj provinciji Damaru, javila je televizija „Majadin“, pozivajući se na izvore iz bolnice.


► Kuburović najavila žalbu na odluku Suda u Hagu o izručenju dvoje radikala\nMinistarka pravde Nela Kuburović izjavila je danas da je taj resor dobio odluku Mehanizma za krivične sudove u Hagu o izručenju dvoje članova Srpske radikalne stranke (SRS), optuženih za nepoštovanje suda, ali i najavila da će Srbija uložiti žalbu.\nOna je ocenila da je "licemerno" od Haga da kaže da svedoci ne smeju da se pojave u Beogradu i da radikalima mora da se sudi u Hagu.\n"To nije zahtev Tužilaštva već zahtev suda. Sudska odluka je juče stigla u Ministarstvo pravde. Srbija ima pravo žalbe, ona će to osporiti", kazala je Kuburović a prenela televizija Hepi.\nOna je izrazila očekivanje da će izveštaj glavnog tužioca Mehanizma za krivične sudove u Hagu Serža Bramerca o saradnji Srbije sa tom institucijom biti "pozitivniji".\n"Bramerc dva puta godišnje posećuje Srbiju. Ovog puta nemamo strah od toga da Srbija ne sarađuje sa Hagom, naprotiv, ističe se da Srbija sarađuje. Ono što je bitno i što se stalno potencira je da ne postoji dovoljno regionalna saradnja i tu je uvek moj sukob sa tužiocem jer mi ne znamo na koga se to odnosi mada je činjenica da ta saradnja ne funkcioniše sa Hrvatskom", kazala je ministarka.


Potpisan ugovor za izradu softvera za praćenje trezorskog poslovanja u KS | Istinomjer\nMinistar finansija Kantona Sarajevo, Amel Kovačević na početku svog mandata kao jedan od prioriteta u svom radu naveo je unaprjeđenje trezorskog poslovanja u Kantonu Sarajevo.\nGovoreći o aktuelnim problemima u finansijskom sektoru KS ministar Kovačević je, u više navrata, iskazao potrebu za unaprjeđenjem trezorskog poslovanja.\nKada je riječ o Ministarstvu finansija KS, neophodno je preduzeti niz mjera kako bi ovo ministarstvo bilo ojačalo kako organizacijski tako i tehnološki da bi se na upravljiv način mogle obavljati zakonom propisane obaveze za budžet, trezorsko poslovanje, upravljanje dugom, budžetska inspekcija i interna revizija. Neophodno je propitati postojeće poslovne prakse, identificirati efikasnija rješenja, gdje god je moguće digitalizirati procese, a uporedo donijeti novu sistematizaciju radnih mjesta. Uporedo ovim reformama, Ministarstvo finansija obavlja svoje redovne aktivnosti, ali i implementira, različite sistemske projekte poput uvođenja UNSA na trezorsko poslovanje, prelazak na novi software za trezorsko poslovanje, programsko budžetiranje i slično.\nAmel Kovačević, 22.02.2019.\nTakođer, i krajem marta ove godine prilikom predstavljanja projekta “Boljom upravom do bržeg ekonomskog rasta” najavljeno je uspostavljanje softverskog rješenja koje će omogućiti da se na efikasan i transparentan način prate tokovi svih trezorskih plaćanja.\nMinistarstvo finansija Kantona Sarajevo, 24. aprila 2019. godine, potpisalo je ugovor o izradi softverskog rješenja za praćenje, odobravanje, kontroliranje i izvještavanje u procesu trezorskog poslovanja u Kantonu Sarajevo. Ugovor su potpisali ministar finansija KS, Amel Kovačević i rezidentni predstavnik UNDP (Razvojni program UN), Sukhrob Khoshmukhamedov.\nOvo je jedan od početnih koraka koji treba da pomogne Ministarstvu finansija Kantona Sarajevo da postigne alokaciju javnih sredstava u skladu sa strateškim ciljevima našeg kantona.\nAmel Kovačević, 24.04.2019.\nInače, Ministarstvo finansija KS upravlja procesom trezorskog poslovanja za preko 200 budžetskih jedinica što podrazumijeva praćenje svih isplata zajedno sa obradom dokumentacije.\nNovo softversko rješenje, kako je saopćeno, trebalo bi unaprjediti informacioni sistem za praćenje trezorskog poslovanja, a rezidentni predstavnik UNDP naglasio je da je ovaj projekat “bio ideja ministra Kovačevića”. Ukupna vrijednost projekta iznosi 120.000 KM, od čega će 80% sredstava obezbijediti Vlada KS a 20% UNDP.\nShodno navedenom, resorni ministar Amel Kovačević za svoje aktivnosti na unaprjeđenju trezorskog poslovanja u KS od Istinomjera dobija ocjenu radi se na tome te ćemo i dalje pratiti najavljenu izradu softvera za praćenje trezorskog poslovanja.


BiH je nemoguća država Banjaluka.com\nPotpredsjednik Republike Srpske Emil Vlajki smatra da je BiH nemoguća država i da neće opstati u sadašnjim granicama.\nPotpredsjednik Republike Srpske, Emil Vlajki\n“Zapad želi da sruši sve što je srpsko. Postoje indicije da oni žele RS da prepolove na pola, odnosno da odvoje istočni od zapadnog dijela, te da opet istočni dio Srpske podijele na pola kako bi spojili Sarajevo sa Sandžakom, preko Foče i Kalinovika”, tvrdi Vlajki.\nGostujući sinoć u programu RTRS, on je rekao da je još prije devet godina u nekim medijima nagovijestio da prava kalvarija Srba još nije počela i da tragično za Srbe tek predstoji.\n“Tada sam nagovijestio da će se od Srbije prvo otcijepiti Crna Gora, zatim Kosovo, Preševska dolina, Vojvodina i Sandžak”, dodao je Vlajki.\nPotpredsjednik Srpske kaže da je trenutna politička kriza u BiH zbog neformiranja Savjeta ministara podgrijana iz vana da bi se intervenisalo u BiH.\n“Tu postoje dva moguća scenarija, od kojih je jedan centralizacija BiH, u što lično ne vjerujem, i drugi da se nametnu takve mjere gdje će praktično doći do raspada jednog dijela BiH”, istakao je Vlajki.


Štrahe: Problem sa Kosovom nije dugoročno rešen | KoSSev\nŠtrahe: Problem sa Kosovom nije dugoročno rešen\nPonedeljak 12. februar 2018, 14:30\nAustrijski vicekancelar Hajnc Kristijan Štrahe izjavio je da problem sa Kosovom nije dugoročno rešen i da je potrebno da Beograd i Priština nađu kompromis kojim bi se uvažile i potrebe Srba.\n"Ništa ne može da funkcioniše jednostrano," rekao je Štrahe na zajedničnoj konferenciji za novinare s ministrom spoljnih poslova Srbije Ivicom Dačićem posle sastanka.\nB92/Tanjug - Kocijančić o izjavi Štrahea: Ne komentarišem\nOdgovarajući na pitanje austrijskih medija o stavu Evropske komisije prema izjavi vicekancelara Štrahea koji je, prema navođenju austrijskih dopisnika u Briselu, pred dolazak u Srbiju poručio da je "Kosovo bez svake sumnje deo Srbije", Kocijančić je odbila da "komentariše komentare drugih zvaničnika".\n"Pitanje priznanja tiče se isklljučivo zemlja članica," poručila je Kocijančić.\nOna je rekla da EU u ovom trenutku nema utvrdjen datum za nastavak dijaloga o normalizaciji odnosa Beograda i Prištine, ali da su kontakti u toku.\n"Kontakti su u toku. Za sada nemamo ništa da najavimo, ali kao što znate obe strane su potvrdile angažman u dijalogu," izjavila je Kocijančić.\nŠtrahe je rekao da je austrijska vlada priznala nezavisnost Kosova i da je to "realnost", ali je dodao i da je "činjenica da i Srbija vidi Kosovo kao deo Srbije", te podsetio na Rezoluciju Ujedinjenih nacija 1244.\nAustrijski vicekancelar je rekao da je od 193 države članice UN samo njih 105 priznalo nezavisnost Kosova te da je važno da obe strane nađu zajedničko rešenje.\n"Ja se kao vicekancelar Austrije ne mešam u to pitanje, ali imam razumevanja za srpsku stranu," rekao je Štrahe.\n"Ako je problem sa Kosovom rešen zašto posle deset godina od jednostrano proglašene nezavisnosti Kosova to pitanje nije skinuto sa dnevnog reda"\nDačić je, sa druge strane, rekao da je Srbija zahvalna Štraheu na njegovim stavovima i da se ne može od njega očekivati da bude "veći Srbin od Srba".\nŠef srpske diplomatije je dodao da, ako je problem sa Kosovom rešen - "zašto posle deset godina od jednostrano proglašene nezavisnosti Kosova to pitanje nije skinuto sa dnevnog reda".\nAustrijski vicekancelar se sastao i sa premijerkom Srbije Anom Brnabić, kao i ministrom državne uprave i lokalne samouprave Brankom Ružićem.\nMediji u Beogradu juče su preneli da je Štrahe izjavio da je Kosovo "bez sumnje deo Srbije i da bi bilo poželjno da Sever Kosova ima pravo na samoopredeljenje ili autonomiju, kao i da je pogrešno ukoliko bi se na Beograd vršio pritisak da prizna Kosovo".\nU međuvremenu, Štraheov portparol Martin Glier izjavio je austrijskoj agenciji APA da njegov šef nikada nije rekao da je "Kosovo nesumnjivo deo Srbije", dok je ambasador Austrije na Kosovu, reagujući na tekst Politike i izveštaje agencija u Beogradu - naveo da je ova zemlja "jedna od prvih zemalja koja je priznala Kosovo i od tada je jedna od najmoćnijih pristalica Republike Kosovo i njene evropske perspektive", preneli su mediji u Prištini.


Predsednici opština na severu Kosova traže uvid u sporazum\nPredsednici opština Kosovske Mitrovice, Zvečana, Leposavića i Zubinog Potoka zahtevaće od predstavnika vlasti u Beogradu uvid u pismo o primeni sporazuma o integrisanom upravljanju prelazima i tražiti objašnjenje šta to u praksi znači.\nPredsednik Opštine Kosovska Mitrovica Krstimir Pantić je rekao da čelni ljudi lokalnih samouprava dele zabrinutost gradjana zbog pisma šefa pregovaračkog tima Beograda Dejana Pavićevića i zbog činjenice da su o njemu saznali iz medija.\n"Niko od predstavnika lokalnih samouprava nije bio obavešten da će taj protokol biti potpisan i zbog toga ćemo zatražiti prijem kod direktora Kancelarije za Kosovo i Metohiju, potpresednika i predsednika Vlade Srbije", rekao je Pantić za televiziju Most iz Zvečana.\nOn je izrazio očekivanje da će dobiti pojašnjenje o protokolu i načinu kako će on biti sproveden.\n"Sigurni smo da je on u suprotnosti sa Ustavom Srbije i da može naneti nenadoknadivu štetu gradjanima na Kosovu i Metohiji", rekao je Pantić.\nPredsednik Opštine Zvečan Dragiša Milović je rekao da je dogovor o primeni integrisanog upravljanja na prelazima Jarinje i Brnjak u suprotnosti sa onim što su čuli od predstavnika Vlade koji su, kako je kazao, obećali da će raditi zajedno i da će se o svim potezima obaveštavati.\n"Za nas je neprihvatljiv protokol o prelazima i neshvatljivo je da član pregovaračkog tima iz vremena Borka Stefanovića bude na čelu tima za dijalog s Prištinom i kaže da će se formirati radne grupe i da će biti ispravljeno nešto što je za nas Srbe i za našu državu neprihvatljivo", rekao je Milović.


Koliko putnika može da se ugura u avion? | Travel Magazine\nKoliko putnika može da se ugura u avion?\nHome » Saveti» Koliko putnika može da se ugura u avion?\nObjavljeno 31. jula 2019. | 0 komentara\nPutovanja avionom postaju sve veći fizički izazov. Sedišta se smanjuju, prostor za noge nestaje, ali aviokompanije jo uvek imaju nekoliko kečeva u rukavu.\nCebu Air, najveći filipinski niskotarifni prevoznik, prošlog meseca je najavio da na jednoj od svojih novih letelica Airbus A330neo pomera kuhinju i toalete, kako bi napravio mesta za više sedišta, ukupno 460 – što je za 20 više od trenutnog maksimuma za ovaj avion.\nOva najava deo je trenda, posebno u Aziji, da se ubaci što više dodatnih sedišta u avione koji saobraćaju na najpopularnijim rutama, tvrde za Skift iz kompanije za konsalting u avijaciji, Landrum & Brown. Bitno je samo stisnuti u avion što je moguće više putnika, a u narednoj deceniji situacija će se pogoršavati.\nČak i ako su putnici nezadovoljni, povećanje kapaciteta u avionima pomoglo je stabilizaciji američke avio industrije proteklih nekoliko godina. Sada je u fokusu azijsko tržište, gde svake godine 100 miliona ljudi po prvi put leti avionom, pa je strategija povećanja broja sedišta u letelicama postala privlačna low cost prevoznicima koji uslužuju uglavnom srednju klasu – a ovim putnicima je niža cena važnija od komfora.\nPotražnja u Aziji dovela je do nestašice gotovo svega – od pilota i mehaničara, do aerodroma i pisti. Prevoznici na sve načine gledaju kako da izbegnu kupovinu novih letelica i plaćanje dodatnih aerodromskih troškova za njih.\nKupovina većih aviona je jedan način za rešavanje problema, i za njega se, na primer, opredelila Air Asia. Ova malezijska niskotarifna kompanija je najavila promenu postojeće porudžbine 100 aviona i sada kupuje veći model koji može da primi 50 putnika više i leti oko 1.000km dalje. Druga taktika je jednostavno ubacivanje dodatnih sedišta. Sa ovom praksom počeo je 2014. Ryanair, koji je od Boeing-a tražio da u poručene avione ubaci osam sedišta više od standardnog broja.\nCathay Pacific Airways, nekada ikona komfora, pre dve godine je počeo da ubacuje dodatno sedište u svaki red u ekonomskoj klasi u avionima Boeing 777-300. I dok se u Evropi i SAD-u vode ogorčene debate povodom kontinuiranog smanjivanja sedišta i prostora za noge, u Aziji ovo nije tako kontroverzna tema, uglavnom zato što Azijati imaju nešto sitniju građu.\nA cene zaista padaju. Prema statistici australijskog prevoznika Qantas Airways, neki međunarodni letovi koštaju i duplo manje nego pre deset godina.\nMeđutim, najavljeni potez Cebu-a čini se radikalnim, budući da proizvođač Airbus objašnjava da je za ovaj tip aviona optimalan broj sedišta od 260 do 300, sa standardnom postavkom – prva, biznis i ekonomska klasa, a da nije predviđeno da ima više od 440 sedišta. Cebu planira da ubaci 460 sedišta, a iz ove aviokompanije su prokomnetarisali da im je na prvom mestu uvek udobnost putnika, ali je cena avionske karte takođe važan faktor koji mora da se uzme u obzir.\nOvaj trend će se očigledno nastaviti, posebno na popularnim rutama i kraćim letovima. Šta vi mislite: Da li vam je bitniji komfor u avionu ili cena avio karte?\nMožda ćemo se uskoro u avionima voziti stojeći, a evo i zanimljivog teksta o tome kako let avionom utiče na vas. I dok se „obični ljudi“ suočavaju sa sve manjim sedištima i prostorom za noge u kabini, bogataši na privatnim letovima čak i svojim ljubimcima obezbeđuju jedinstvena, personalizovana iskustva.\nOstale korisne savete pročitajte ovde.\nLazarevic Nada na Prelepa Gruzija sve popularnija među turistima\nOlivera na Krstarenje Nilom je ponovo u modi\nDragana Lazić na Tulon – duša Provanse\nNikola Kiric na Alternative najvećim evropskim atrakcijama\nNikola Kiric na Udobnija avionska sedišta u budućnosti?


Mjere između stanja i slobode, izjave između politike i laži - Istinomjer\nProšlo je mjesec i pol dana od kada su se u BiH počele uvoditi posebne mjere uslijed pandemije novog koronavirusa COVID 19, a koje se odnose na sve segmente života u BiH – od mjera za kretanje stanovništva, preko onih koje se odnose na sprječavanja širenja lažnih vijesti i izazivanja panike u javnom prostoru, pa sve do mjera koje bi trebale ublažiti negativne ekonomske posljedice. Istinomjer se na svom portalu u proteklom periodu bavio brojnim temama povezanim sa pandemijom COVID – 19, a u narednom tekstu donosi retrospektivu događaja iz svog ugla, od analize uvođenja mjera do ocjena izjava javnih dužnosnika.\nOvaj tekst objavljen je u 544. broju magazina START BiH koji u cijelosti besplatno možete čitati online na LINKU.\nVanredno stanje i građanska prava i slobode\nVlada Republike Srpske usvojila je tokom trajanja vanredne situacije zbog pandemije COVID – 19 između ostalih i mjere kojima je omogućeno kažnjavanje onih koji, prema mišljenju MUP-a RS, iznose ili prenose lažne vijesti, odnosno tvrdnje u javnosti a kojima se izaziva panika.\nZa vrijeme trajanja vanredne situacije zabranjuje se iznošenje ili prenošenje lažnih vijesti ili tvrđenja kojima se izaziva panika ili teže narušava javni red ili mir ili onemogućava ili značajnije ometa sprovođenje odluka i mjera državnih organa i organizacija koja vrše javna ovlašćenja. Zabrana se odnosi i na radnje učinjene putem sredstava javnog informisanja, društvenih mreža ili drugih sličnih sredstava, navedeno je u Odluci Vlade RS od 19. marta ove godine.\nVeć u narednim danima uslijedile su i prve prekršajne prijave protiv osoba u ovom entitetu, a svoju zabrinutost uvedenim mjerama iskazali su, kako predstavnici domaćih medija, tako i predstavnici međunarodne zajednice u BiH koji su ukazali da niti jedna mjera ne bi smjela narušavati osnovne građanske slobode. Vlada RS usvojila je 6. februara i novu uredbu o provjeri širenja panike u ovom entitetu. U uredbi se zabranjuje medijima i široj javnosti da šire lažne vijesti koje potiču paniku te se propisuju kazne onima koji to čine.\nMeđutim Vlada RS, 16. aprila usvojila je Prijedlog Uredbe sa zakonskom snagom o prestanku važenja Uredbe sa zakonskom snagom o zabrani izazivanja panike i nereda za vrijeme vanrednog stanja.\nKako je precizirano u saopštenju Vlade RS, u skladu sa ovim, “Ministarstvo unutrašnjih poslova Republike Srpske povući će sve prekršajne naloge koji su ranije izdati u skladu sa Uredbom sa zakonskom snagom o zabrani izazivanja panike i nereda za vrijeme vanrednog stanja, kao i Odlukom o zabrani izazivanja panike i nereda za vrijeme vanredne situacije na teritoriji Republike Srpske, a koju je Vlada Republike Srpske stavila 03.04.2020. godine van snage.”\nMjera zabrane kretanja osobama mlađim od 18 i starijim od 65 godina na snazi je u oba bh. entiteta gotovo od samog početka pandemije. Međutim građani Federacije BiH su protiv odluka Federalnog stožera civilne zaštite podnijeli nekoliko apelacija, a Ustavni sud BiH donio je odluku kojom se naredba Federalnog štaba civilne zaštite o zabrani kretanja osobama mlađim od 18 i starijim od 65 godina, proglašava kršenjem prava na slobodu kretanja.\n“Naloženo je Vladi Federacije Bosne i Hercegovine i Federalnom štabu Civilne zaštite da, u roku od pet dana od dana prijema ove odluke, usklade Naredbu Federalnog štaba Civilne zaštite od 27. marta 2020. godine sa standardima iz člana II/3.m) Ustava Bosne i Hercegovine i člana 2. Protokola broj 4 uz Evropsku konvenciju. Dalje je naloženo Vladi FBiH i Federalnom štabu Civilne zaštite da u narednom roku od tri dana obavijeste Ustavni sud o provođenju naloga iz ove odluke”, navedeno je u Odluci ustavnog Suda BiH od 22. aprila.\nPolemiziralo se i o opravdanosti zahtjeva za objavom spiskova osoba koje se nalaze u izolaciji. Zahtjevi ove vrste došli su sa svih nivoa vlasti u BiH, te su se u javnosti pojavili i spiskovi sa imenima onih koji nisu prekršili ranije određene mjere izolacije.\nNakon sastanka na kome je razmatrana epidemiološka situacija u vezi s pojavom koronavirusa u RS-u, održanog 22. marta 2020. godine, javnosti se obratio premijer tog entiteta, Radovan Višković koji je najavio da će lični podaci prekršioca kućne izolacije u jeku pandemije koronavirusa biti objavljeni.\nShodno najavama, Ministarstvo uprave i lokalne samouprave RS od 24. marta redovno objavljuje imena onih koji su prekršili mjeru kućne izolacije.\nIpak Agencija za zaštitu ličnih podataka BiH donijela je 24. marta Rješenje kojim se “zabranjuje nadležnim organima na svim nivoima vlasti u BiH, uključujući entitetske i kantonalne štabove civilne zaštite kao i drugim organima, koji djeluju u vanrednoj situaciji u vezi sa pandemijom virusa korona, da objavljuju lične podatke o licima koja su pozitivna na korona virus kao i licima kojima su određene mjere izolacije i samoizolacije”. “Javno objavljivanje ličnih podataka lica koja su pozitivna na korona virus te lica kojima su izdate naredbe o izolaciji i samoizolaciji, a koja ne krše izdate naredbe, ne može se opravdati javnim interesom. Naročito se ne može opravdati objavljivanje podataka na način kao što su to pojedini javni organi učinili”, navedeno je u saopćenju, Agencije za zaštitu ličnih podataka, 24. mart 2020.\nLažne vijesti, teorije zavjera i pogrešne tvrdnje javnih zvaničnika\nDa nisu imuni na brojne dezinformacije i teorije zavjera koje kruže, kako međunarodnim, tako i domaćim virtuelnim prostorom, dokazali su brojni javni dužnosnici sa raznih nivoa vlasti.\nVijećnik u Gradskom vijeću Grada Bihaća, Sej Ramić tako je na svom Facebook profilu podijelo nekoliko objava u kojima je, u skladu sa već postojećim svjetskim teorijama zavjere, tvrdio da je koronavirus izazvan uslijed zračenja 5G mreže, a što je Istinomjer s obzirom da ne postoje relevantni naučni dokazi za ove tvrdnje ocijenio neistinitim.\nPoslanik u Narodnoj skupštini Republike Srpske, Nebojša Vukanović podijelio je na svom profilu na društvenoj mreži Youtube snimak prostorija poliklinike Sant Orsola u Bolonji u kojem žena na srpskom jeziku govori da situacija u Italiji „uopšte nije alarmantna” kao i da su ljudi „napravili veću paniku nego što jeste”. Međutim, ova video snimka već je razotkrivena od strane srbijanskog portala za provjeru činjenica FakeNews Tragač kao manipulacija činjenicama, s obzirom da se zaista radi o bolnici koja je i spomenuta na snimku. Hirurg iz poliklinike Sant Orsola u Bolonji Alberto Amedeo izjavio je za Tragač da na snimku jeste prikazana njegova bolnica, ali da su samo određeni dijelovi prazni. „Određeni dijelovi bolnice su prazni jer se operacije trenutno rade samo u hitnim slučajevima i situacijama kada je neko životno ugrožen”, rekao je Amedeo za FN Tragač. Dalje je objasnio da situacija u Bolonji u tom trenutku nije bila apokaliptična, ali je bila ozbiljna uz mogućnost da se pogorša.\nPojedini zvaničnici davali su i netačne i neutemljene izjave u pogledu stanja u entitetu, odnosno region. Tako je premijer RS, Radovan Višković iznio netačnu tvrdnju u pogledu testiranih osoba u entitetetima, a isto je ponovila I zastupnica Naše stranke u Predstavničkom domu Parlamenta FBiH, Sabina Čudić.\nU emisiji Stav, emitovanoj na TV K3, 9. aprila 2020. godine, Višković je, komentarišući situaciju u vezi sa epidemijom u Federaciji BiH, izjavio kako je RS izvršila duplo više testiranja u odnosu na Federaciju BiH.\n“Naš je strah da naše mjere koje mi radimo u Republici Srpskoj, da u jednom momentu ne budu ugrožene zato što u Federiciji se baš ne radi na takav način. Dovoljno je reći samo jednu činjenicu, da je Republika Srpska, iako po broju stanovnika duplo manji entitet, uradila duplo više testiranja od Federacije koja je duplo veći entitet”, rekao je Višković.\nIpak Prema zvaničnim podacima Ministarstva civilnih poslova BiH o epidemiološkoj slici od 10. aprila, ukupan broj izvršenih testiranja u RS je iznosio 4.159, dok je u Federaciji BiH broj testiranja bio nešto veći, odnosno 5.039.\nSa druge strane, u saopćenju Naše stranke od 16. aprila ove godine predsjednica Glavnog odbora ove stranke i zastupnica u Predstavničkom domu Parlamenta Federacije BiH Sabina Ćudić je, uz navode i podsjećanje o tome da se ova stranka “od početka zalaže za masovna testiranja” kako bi se dobila jasnija slika o broju zaraženih osoba novim koronavirusom, iznijela i jednu netačnu tvrdnju o dosadašnjoj dinamici testiranja u Republici Srpskoj. U saopćenju u kojem se Ćudić osvrnula na informacije koje su se pojavile u javnosti o navodnom “selektivnom entitetskom testiranju” pripadnika Agencije za istrage i zaštitu BiH (SIPA), između ostalog, je rekla: “Ovo nas i ne čudi u toj mjeri, uzimajući u obzir činjenicu da RS dnevno testira i do deset puta više građana nego FBiH, ali je posebno porazno da se ovdje radi o instituciji koja samo u zgradi u kojoj radi zaraženi radi još preko 400 ljudi. Činjenica da su pojedini uposlenici iz RS-a u izolaciji, dok su instrukcije koje dolaze iz FBiH u potpunom raskoraku i rasulu ne ulijeva povjerenje niti jednom građaninu u FBiH”.\nMeđutim, uvid u dnevne izvještaje Ministarstva civilnih poslova Bosne i Hercegovine- Epidemiološka slika (Covid 19) koji se dostavljaju Svjetskoj zdravstvenoj organizaciji (WHO), opovrgava tvrdnju Sabine Ćudić da RS “dnevno testira i do deset puta više građana”. Naime, u proteklim danima dešavalo se da RS za 24 sata ima skoro duplo veći broj testiranih, ali bilo je i dana kada je u Federaciji BiH testirano više osoba nego u Republici Srpskoj. Zbirno gledano, do sada je ipak veći broj testiranja proveden u Federaciji BiH nego što je to slučaj u Republici Srpskoj. Također, i na dan 16. aprila, kada je Sabina Ćudić iznijela ovu tvrdnju, broj testiranih osoba u Federaciji BiH bio je veći nego u Republici Srpskoj.


“Mi u kontinuitetu razgovaramo o političkim i ekonomskim pitanjima. Ništa se tu ne dešava posebno osim onoga što neki nisu hteli ni da pročitaju i vide kada se dešavalo”, rekao je Dodik.\n“Mogli su svi to da vide, pa i predsednik PDP-a Branislav Borenović, koji je sumnjičav prema radu Narodne skupštine, ali nije sumnjičav prema radu britanske obaveštajne službe, koja je u funkciji promocije takvih kao što je on. Ono što se nalazilo u zaključcima Narodne skupštine i stavovima Vlade u vezi sa statusom Republike Srpske i atidejtonskim ponašanjem visokih predstavnika, međunarodne zajednice i Ustavnog suda je dokument koji je dostavljen Vučiću”, rekao je Dodik.\n“Imali su priliku nekoliko godina da se suoče sa našim stavovima. Nema nikakvih skrivenih namera i želja, to je naprosto jedna činjenično-formalna situacija koja je veoma poznata svakome ko hoće to da vidi. Borenoviću nikada nije ni bilo stalo do Republike Srpske. On je jedan obični parader koji je okupio galamdžije oko sebe i misli da se bavi politikom”, rekao je Dodik.\n“Ali on ne čita i njemu nije stalo ni do čega što je interes Republike Srpske. Njemu je stalo samo do svoje pozicije i parade”, rekao je Dodik.\n“Imam nameru da taj isti dokument pošaljem i predsedniku Hrvatske Zoranu Milanoviću, da ga upoznam o stavovima Republike Srpske, a poslaću ga svima, pa i lideru SDA Bakiru Izetbegoviću da bi mogao prvo da pročita pa onda da nešto komentariše”, rekao je Dodik.\n“Moje je kao izabranog predstavnika srpskog naroda da poštujem odluke Narodne skupštine Republike Srpske, njihove zaključke i da po zaključcima postupam. Borenovićevo to nije, jer da je hteo ne bi dozvolio da njegova partija glasa za promenu poslovnika u parlamentu BiH i nekih drugih stvari koje su išle direktno na štetu Republike Srpske. On sada nekom smišljenom pozom zainteresovanog, pokušava nešto da kaže”, rekao je Dodik.\n“Srbija i Hrvatska su potpisale Okvirni mirovni sporazum, a svi aneksi su potpisani od Republike Srpske, koja ima pravo da učestvuje u dejtonskom procesu na način kako je to predviđeno i ništa drugo se i ne traži. Borenović to očigledno ne razumije pa se zaleće u to sve, ali u svakom slučaju vidljivo je da sve pokušava da stavi u neki oblik predizborne kampanje”, rekao je Dodik, koji je lider SNSD-a.\n“Borenović nema nikakvog značaja i to se može videti po kandidaturama. Ja mogu već danas da kažem koje ćemo opštine dobiti, a dobićemo ih sigurno 50 od 63 u Republici Srpskoj. Prema tome, u tom pogledu nije nam potrebno nikakvo predizborno paradiranje kako on to vidi tako pojednostavljeno i pokušava da bude nešto smislen”, poručio je Dodik.\nIzvor Tanjug/Večernje novosti, 22. avgust 2020.\nPreporučujemoAleksandar VučićBakir IzetbegovićZoran MilanovićMilorad DodikpismoRepublika Srpska


U Jerevanu je od 11. do 12. maja 2017. godine, održana dvodnevna radionica posvećena razmjeni znanja i iskustava u pogledu funkcionisanja fonda za energetsku efikasnost i obnovljive izvore energije.\nMinistarstvo ekonomije, kao nadležni državni organ za oblast energetske efikasnosti, nastoji da uspostavi održiv mehanizam finansiranja projekata u oblasti energetske efikasnosti. Stoga je predmetna posjeta bila prava prilika da se sa institucijama i organizacijama, koje su u Jermeniji uspostavile ovakav sistem finansiranja, razmjene dragocjena iskustva i sagledaju mogući mehanizmi za implementaciju istih u Crnoj Gori.\nPredstavnici jermenskog fonda za energetsku efikasnost i obnovljive izvore energije su u prisustvu predstavnika Crne Gore, Srbije, Bosne i Hercegovine, Kosova i Makedonije prezentovali način funkcionisanja fonda kao i iskustva u pogledu realizovanih aktivnosti. Pored toga, svi učesnici radionice su razmijenili informacije u pogledu nacionalnih zakonodavnih okvira i primjerima uspešnih projekata u oblasti energetske efikasnosti i korišćenja obnovljivih izvora energije.\nPredstavnici Ministarstva ekonomije, Božidar Pavlović i Velibor Sinanović, su razmijenili iskustva i znanja sa relevantnim predstavnicima domaćina, kao i sa predstavnicima susjednih zemalja koji su učestvovali u radionici. Tokom radionice vođene su i detaljnije diskusije o svim važnijim pitanjima, a posebno u oblasti uspostavljanja, koordinacije i funkcionisanja fonda u oblasti energetske efikasnosti u Jermeniji i detaljno upoznavanje sa iskustvom Jermenije u ovom pogledu.\nPrisutni su se saglasili da iskustva i uspostavljeni mehanizmi jermenskog fonda za energetsku efikasnost i obnovljive izvore energije mogu biti od izuzetne važnosti u pogledu uspostavljanja održivog mehanizma finansiranja u oblasti energetske efikasnosti u zemljama učesnicama radionice. Učesnici radionice su izrazili i spremnost da nastave uspostavljenu saradnju.\nCilj radionice bio je i da obezbjedi praktična, operativna iskustva koja se odnose na uspješan rad jermenskog fonda za energetsku efikasnost i obnovljive izvore energije. Dvodnevna radionica je, između ostalog, obuhvatila i pregled operativnog modela za finansiranje energetske efikasnosti, kao i informacije o finansijskim aspektima fonda za energetsku efikasnost.


Vozilo marke „daevu nubira” privremeno je oduzeto od D. V. iz Beograda. Istragom je utvrđeno da je D.V. izbrisan iz registra taksista 18. juna 2016. godine i da je koristio falsifikovanu taksi tablu.\nVozilo marke „fijat marea” privremeno je oduzeto od nelegalnog taksiste S.LJ. iz Beograda, za koga je utvrđeno da je trajno brisan iz registra taksista 3. septembra 2018. godine.\nKomunalna policija i Saobraćajna inspekcija vrše privremeno oduzimanje nelegalnih taksi vozila primenjujući nova zakonska ovlašćenja koja su data Komunalnoj policiji.\nOd početka primene ovlašćenja 29. decembra, privremeno je oduzeto ukupno 28 vozila.


16. 03. 2015. Snažnija razmena informacija između srpske i crnogorske policije povećaće bezbednost građana\nMinistar unutrašnjih poslova Republike Srbije dr Nebojša Stefanović razgovarao je danas u Podgorici sa ministrom unutrašnjih poslova Crne Gore Raškom Konjevićem o saradnji policija dve zemlje u oblasti razmene podataka o bezbednosno interesantnim osobama i saradnji na polju evropskih integracija.\n„Republika Srbija potpuno je posvećena borbi protiv organizovanog kriminala i korupcije. Snažna saradnja dve kriminalističke policije, kroz razmenu saznanja i intenzivnije kontakte u razmeni informacija o bezbednosno interesantnim licima dovešće do povećanja bezbednosti građana i jedne i druge zemlje“, rekao je Stefanović na konferenciji za novinare posle sastanka sa Konjevićem.\nStefanović je poručio da će tom saradnjom srpska i crnogorska policija pokazati da su „životno zaintresovane“ da takve osobe drže na oku i da spreče kriminalne aktivnosti.\n„Nadam se da će dobra iskustva evropskih integracija i bolja granična kontrola, ali, pre svega, dobra saradnja u borbi protiv organizovanog kriminala i korupcije, pokazati da su obe policije posvećene građanima, pošto policija uvek mora da bude uz svoj narod i to je nešto čemu ćemo sve više težiti u narednim godinama“, rekao je Stefanović.\nMinistri Stefanović i Konjević razgovarali su i o otvaranju novih graničnih prelaza i boljoj kontroli granice, što je, kako je naveo Stefanović, obaveza u pregovorima sa Evropskom unijom u Poglavlju 24.\nPrema njegovima rečima, iskustva Crne Gore, koja su najsvežija, Srbiji su izuzetno važna, posebno imajući u vidu da je Crna Gora prva država na koju su rigoroznija i oštrija pravila u pregovorima sa Evropskom unijom primenjena.\n„Republika Srbija želi da na dva paralelna koloseka, evropskih integracija i unutrašnjih reformi policije, pokaže šta sve može da uradi da policija bude efikasnija, da ne bude skuplja, a da poveća bezbednost građana,“ naglasio je Stefanović i dodao da očekuje da će novi zakon o policiji biti donet polovinom ove godine.\nGovoreći o saradnji u oblasti vanrednih situacija, Stefanović je istakao da sektori vanrednih situacija moraju u pogledu kapaciteta biti spremniji za reagovanje u slučaju prirodnih nepogoda.\n„Nijedna zemlja nema dovoljno novca da nabavi ekspertsku opremu za svaku od tih situacija. U tome su dve stvari od značaja priključivanje Evropskom mehanizmu civilne zaštite i regionalna i bilateralna saradnja na različitim nivoima, za borbu protiv poplava i šumskih požara“, zaključio je Stefanović.\nMinistar Stefanović sastao se i sa predsednikom Skupštine Crne Gore Rankom Krivokapićem. Tom prilikom, oni su istakli dobru saradnju dveju država, a i razgovarali su i o načinima njenog unapređenja u oblastima borbe protiv organizovanog kriminala i granične saradnje.\nMinistar Stefanović upoznao je Krivokapića sa reformama koje MUP Srbije sprovodi na evropskim putu Srbije i istakao da su one jedan od prioriteta. Stefanović je, takođe, govorio i o planu približavanja policije lokalnoj zajednici.\nPredsednik crnogorske skupštine naglasio je da je organizovani kriminal, koji ne poznaje granice, zajednički izazov kome će se odgovoriti dobrom saradnjom dveju policija. Krivokapić je pohvalio i napore koje ministar Stefanović ulaže u oblasti reforme MUP-a.\nNa kraju zvanične posete Crnoj Gori ministar Stefanovića sastao se i crnogorskim ministrom pravde Duškom Markovićem.


Zasićene masti | doktor.rs\ndoktor.rs » Tekstovi tagovani sa zasićene masti\nSvi tekstovi označeni sa Zasićene masti\nPoslednjih godina, kokosovo ulje je zahvaljujući jedinstvenoj kombinaciji masnih kiselina steklo status superhrane. Ulje kokosa sadrži zdrave zasićene masti koje brzo obezbeđuju mozgu i telu energiju i podstiču sagorevanje masti u organizmu...\nPonedeljak, 15. januar 2018. Ceo tekst\nNedavno istraživanje pokazalo je da nisu masti krive za veći rizik od rane smrti, već rafinisani ugljeni hidrati. Ovo istraživanje takođe je potvrdilo da bi za manji rizik od rane smrti trebalo da...\nSreda, 06. septembar 2017. Ceo tekst\nProcenjuje se da palmino ulje ulazi u sastav svakog trećeg prehrambenog proizvoda, naročito kad je reč o fabričkim keksima i kolačima. Međutim, budući da palmino ulje sadrži čak 45% zasićenih masti, nutricionisti ne preporučuju njegovu upotrebu zbog povećanog rizika od vaskularnih oboljenja.\nMasti dobre za naš organizam nam dolaze sa dve strane\nSve masti koji naš organizam treba da sadrži mogu se ili uneti u organizam putem hrane ili se same stvaraju u organizmu. Holesterol i trigliceridi se, an primer, najalze najviše u hrani životinjskog porekla i zasićenim mastima.


Izlaganje Predsednice Atifete Jahjaga na drugom sastanku Nacionalnog Saveta za preživele seksualnog nasilja tokom rata - Govori Presidenta - Predsednica Republike Kosovo - DR VJOSA OSMANI - SADRIU\nIzlaganje Predsednice Atifete Jahjaga na drugom sastanku Nacionalnog Saveta za preživele seksualnog nasilja tokom rata\nŽelim vam dobrodošlicu na drugom sastanku Nacionalnog Saveta za preživele seksualnog nasilja tokom rata. Marta ove godine smo održali inauguracioni sastanak i zavetovali smo se da preduzmemo konkretne korake u skladu sa nadležnostima i obavezama koje ima svaki, da bi pomogao jednu od naj osetljivih kategorija civilnih žrtava koje je za sobom ostavio poslednji rat na Kosovu.\nPodrška i oslonac koji ste dali, predstavljao je nesumnjivo jednu institucionalnu i socijalnu podršku koja je već 15 godina zaredom izostala.\nIzraženo posvećenje jednoglasno je poslalo jasnu poruku kod svake žrtve da one nisu same i da mi, kao institucije i predstavnici društva, ćemo ispuniti naše obaveze da bi njima pružili, u prvom redu, zakonsko priznanje a potom i pristup potrebnim psiho-socijalnim, ekonomskim i zdravstvenim uslugama, u cilju njihove rehabilitacije, reintegracije i resocijalizacije\nMi ne možemo menjati njihovu prošlost, ali je došlo vreme da ne dozvolimo njihovu daljnju stigmatizaciju. Došlo je vreme da su suočavamo sa ovim gorkim poglavljem naše istorije, razbijanjem tabua i šutnju koja je nadvladala toliko vremena.\nInstitucionalno osvešćenje za zakonsku obavezu prema ovoj kategoriji civilnih žrtava rata je došlo usvajanjem Nacrt Zakona o izmenama i dopunama Zakona o statusu i pravima palih boraca, invalida, veterana, pripadnika OVK-a, civilnih žrtava rata i njihovih porodica, od strane Skupštine Kosova 20.Marta 2014 o.g.\nUsvajanje ovog zakona jeste korak napred u pravcu priznanja statusa žrtvama seksualnog nasilja tokom zadnjeg rata na Kosovu, putem kojeg ove će žrtve sada već uživati institucionalnu podršku kao i sve druge kategorije civilnih žrtava rata.\nCenim ovo kao prvi korak, među mnogo drugih koji nam preostaju da ih činimo radi garantovanja potpunog sprovođenja ovog zakona i pružanja dobiti predviđenih u njemu.\nOvaj delikatni proces treba da cilja zaštitu žrtava, otklanjanje ponovnog doživljaja preživelih patnji, treba da se rukovodi principom da se ne prouzrokuje šteta žrtvama i da se ohrabre one da budu korisnici kao i sve druge kategorije civilnih žrtava. Da se ne osećaju krive ili osramoćene za zločin koji je izvršen nad njima.\nPolazeći od iskustva svugde u svetu, gde je već počelo sprovođenje zakona za zaštitu preživelih seksualnog nasilja u toku konflikata, preko potrebno je da se ovaj proces rukovodi potrebnom ozbiljnošću i profesionalizmom, odražavajući u svakoj njegovoj etapi, naše zajedničko zavetovanje za institucionalnu i društvenu odgovornost na osnovu svojstava i potreba koje ima ova društvena kategorija.\nUbeđena sam da, uz našu potrebnu obazrivost i radeći zajedno, institucije i civilno društvo, uz zajedničko iskustvo, i stalnu zajedničku međunarodnu pomoć koju je Kosovo imala i kao član globalnih inicijativa za eliminaciju seksualnog nasilja kao sredstvo rata, mi ćemo uspeti činiti potrebne korake u pravcu potpunog sprovođenja ovog zakona.\nKosovo je deo sastavljača međunarodnih dokumenata koji ciljaju dokazivanje i dovođenje pred pravdom izvršilaca ovih zločinačkih dela seksualnog nasilja tokom rata. Mi smo već deo jedne globalne inicijative, predvođene od inostranog sekretara Ujedinjenog Kraljevstva, g. William Hague, gde mi neposredno doprinosimo u sastavljanju Međunarodnog Protokola.\nZa nekoliko sedmica, u Globalnom Samitu ove inicijative koja će se održati u London, sakupiti će se učesnici iz svih zemalja sveta, i razmeniti ćemo naša iskustva, nastojanje našeg društva radi pomaganja ovoj kategoriji i izazovi sa kojima još uvek nastavljamo se suočavati da bismo njima pružili zaslužan tretman.\nOvaj Samit nesumnjivo će služiti za međunarodno priznanje žrtava seksualnog nasilja koje je za sobom ostavio rat na Kosovu, za zabijanje šutnje koja je zavladala unutar i van zemlje, ali nesumnjivo i steći i naučiti od iskustva ostalih, prestrojavanjem uz demokratske zemlje slobodnog sveta koje pozivaju na eliminaciju ovog mizernog ratnog sredstva, seksualnog nasilja nad nevinim civilima u ratnim sukobima.\nUbeđena sam da će Međunarodni Protokol, kao zaključni službeni deo ovog Samita, poslužiti našoj zemlji, kao pomoć u radu već uspostavljenih institucija i mehanizama koji imaju za cilj dokazivanje i dovođenje pred pravdom izvršilaca ove kategorije zločina.\nNadam se da će Kosovo kao član ove globalne inicijative, uspeti pružiti jedno svestrano angažovanje i sveobuhvatni odgovor za potrebe žrtava seksualnog nasilja tokom rata.\nTokom proteklih meseca sam imala mogućnosti razgovarati sa mnogima od vas o problemima i izazovima sa kojima se suočavaju preživeli seksualnog nasilja, razgovarali smo o njihovim potrebama i o mogućnosti za iznalaženje jednog što adekvatnijeg odgovora za njih.\nNa svakom sastanku sam uočila potrebu za jačanje postojećih mehanizama sa povećanjem njihovih kapaciteta i povećanjem usluga koje pružaju ti mehanizmi, i potrebu za daljnje proširenje pružanih usluga da bi iste bile pri svakoj žrtvi, u svakom delu Kosova.\nNadam se da ćemo angažovanjem svakog od nas preko ovog Saveta, putem vaših preporuka i vaših aktivnosti, postići dati potrebne psiho-socijalne, ekonomske, zakonske i zdravstvene usluge ovim civilnim žrtvama rata, garantujući njihovu potpunu rehabilitaciju u društvo.\nTrebamo biti svesni da pred sobom imamo jedan dugačak put za ispunjavanje naše dužnosti, našu obavezu prema ovoj kategoriji civilnih žrtava rata. Počevši slamanjem šutnje, razbijanjem tabua i stigmatizma koji je zaokupio ovu kategoriju već 15 godina za redom.\nS toga čestitam Eliza Hodžu za njen projekat podrzane i do Ministra Citaku i pokazanu hrabrost za slamanje nametnutih tabua i pozivanje protiv nasilja, pozivanje za rehabilitaciju, jedna naša zajednička dužnost, Ubeđena sam da ćemo zajedno uspeti.


JBL priprema solarne slušalice - Muški magazin - trendovi, fitness, lifestyle, saveti, devojke... `\nIako je čovečanstvo psotalo neverovatno moderno i usavršeno, još uvek nismo uspeli da savim ukrotimo sunčevu energiju koja je neverovatna i naizgled beskonačna. Zbog toga je kompanija JBL odlučila da kreira Reflect Eternal slušalice koje će na sebi posedovati solarne panele i koje će se same puniti kada ih budete nosili po sunčanom vremenu.\nBežične slušalice su sjane, ali posle nekoliko sati one se isprazne i tada ih više ne možete koristiti. Onda morate tražiti utikače i puniti ih određeni vremenski period kako biste mogli da ih koristite. Međutim Reflect Eternal slušalice mogle bi da traju čitav dan po lepom vremenu i da vam omoguće da vam baterija bude puna uvek.\nIz JBL-a kažu da će solarni paneli koji se budu nalazili na slušalicama biti toliko jaki, da će samo jedan i po sat boravka na suncu omogućiti 68 sati slušanja muzike, što znači da se ove slušalice bukvalno nikada neće isprazniti.\nNaravno, za korisnike koji ne vole mnogo vremena da provode napolju, biće obezbeđeno i superbrzo punjenje putem USB-a , tako da ćete za samo 15 minuta punjenja imati 2 sata korišćenja slušalica.\nInformacije o ceni i drugim karakteristikama su nepoznate, jer su ove slušalice još u izradi, ali se nadamo da ćemo uskoro dobiti i prvi uvid u to kako će one izgledati i šta će nam sve omogućavati.\nPROČITAJTE SLEDEĆI TEKST: Luksuzni iPhone 11 koji proslavlja rođenje Isusa Hrista


Izabranici Save Miloševića igraju odlučujući meč za opstanak u Evropi. Crno-belima je neophodna pobeda ukoliko žele da do poslednjeg kola zadrže šansu za nastavak takmičenja.\nTelevizijski prenos biće omogućen na dva kanala. RTS 1 i Arena sport 1 prenosiće direktno meč crno-belih i holandskog predstavnika, dok će repriza za sve one koji ne budu u mogućnosti da pogledaju duel iz Holandije biti na RTS 1 od 1.57 posle ponoći.\nUtakmica AZ Alkmar - Partizan počinje od 18.55.


Šest dana do starta jubilarnog 35. Beogradskog maratona – RADIO SPORT\nŠest dana do starta jubilarnog 35. Beogradskog maratona\n09/05/2022 Radio SPORT Atletika, Sport, Vesti 0\nNaredne nedelje, tačno za sedam dana, Beograd će ponovo biti domaćin najveće sportske i trkačke manifestacije zemlji – jubilarnog 35. BGD maratona pod sloganom ”Prijateljstvo na duge staze”.\nStart maratona zakazan je za osam sati, a najbolja srpska atletičarka Olivera Jevtić biće ovogodišnja ambasadorka, pet puta učesnica Olimpijskih igara i četiri puta pobednica BGD maratona.\n„Manifestacija koju svi slavimo kao praznik sporta, prijateljstva i druženja na ulicama Beograda okupiće više od 6.500 trkača iz cele Srbije, regiona i sveta na distanci dugoj 21 i 42 kilometara. Jubilarni 35. Beogradski maraton, kao događaj od posebnog značaja za grad Beograd, organizuje se u punom obimu, sa velikim brojem učesnika i u prepoznatljivoj maratonskoj atmosferi, jer se posle dve godine pauze vraća „Akva viva Trka zdovoljstva“, saopštili su organizatori.\nNajmasovnija trka u okviru Beogradskog maratona organizuje se na veliko zadovoljstvo rekreativnih učesnika svih uzrasta i kategorija, ali i velikog broja porodica koje će istrčati ili prošetati stazu dugu 2,5 kilometara , navodi se u saopštenju BGD maratona.\nKako se navodi, ove godine nas očekuje brza i zanimljiva elitna trka u kojoj će učestvovati sedam trkača iz Etiopije, koji su na granici obaranja rekorda staze Beogradskog maratona.\nNovina u odnosu na prethodne maratone ogleda se u posebnim nagradama za domaće trkače.\nNa ovaj način Beogradski maraton želi da posebno podstakne domaće učesnike, jer oni pored prilike da trče sa najbržim svetskim maratoncima, imaju priliku i da se nađu na postolju i osvoje neku od nagrada“, dodaju iz BGD maratona.\n„Na Beogradskom maratonu ne učestvuju samo maratonci, već i rekreativci, deca, mame sa bebama, odgovorni vlasnici kućnih ljubimaca, osobe sa invaliditetom, ali i posmatrači koji pružaju nesebičnu podršku učesnicima. Koristim ovu priliku da pozovem sve sugrađane da učestvuju u dugogodišnjoj tradiciji Beograda, da probude u sebi sportski duh i pridruže nam se, kako bismo tog dana poslali sliku Beograda kao atletske prestonice sveta“, izjavio je direktor Beogradskog maratona Darko Habuš.\nKarlos Alkaraz osvojio Masters u Madridu\nFK Novi Pazar: Neko hoće da nas izbaci iz Super lige!


Inicijative usmjerene na prekogranični privredni razvoj sa naglaskom na turistički i ruralni razvoj\n1. Novi turistički proizvodi kreirani i postojeći unaprijeđeni. Ovaj projekat pružio je priliku za unapređenje ponude turizma na otvorenom u regiji. To je postignuto bliskom saradnjom sa većinom relevantnih zainteresovanih strana u turizmu u regiji, institucijama, udruženjima i privatnim sektorom, okupljenim u tematske grupe koje su vršile odabir novih turističkih proizvoda koje treba razviti. Za koordinaciju rada tematske grupe bio je zadužen stručnjak za turizam sa relevantnim radnim iskustvom i poznavanjem crnogorske ponude u oblasti turizma na otvorenom. Rezultati uključuju: - kreirano 5 turističkih programa sa 38 proizvoda - 20 direktnih uvezivanja sa turističkim operaterima (8 u Crnoj Gori , 12 u BiH) - rekonstruisano 80 kilometara planinarskih i 120 kilometara biciklističkih staza (40km planinarskih i 60km biciklističkih staza u Crnoj Gori) - izgrađena 2 dječja igrališta (1 u Crnoj Gori, 1 na Igmanu, BiH) - konstruisano 6 područja za penjanje po stijenama (3 u Crnoj Gori, 3 u BiH) - izrađen speleološki katastar (u Crnoj Gori). 2. Razvijena i unaprijeđena vansenzonska turistička infrastruktura planinskih centara u BiH i Crnoj Gori - obezbijeđeno 30 brdskih bicikala, 10 setova opreme za penjanje po stijenama i 10 kajaka (10 brdskih bicikala i 10 kajaka za Crnu Goru - 20 brdskih bicikala i 10 setova opreme za penjanje po stijenama za BiH) - unaprijeđeno 11 "bed and breakfast" (prenoćište sa doručkom) objekata (6 u Crnoj Gori i 5 u BIH). 3. Razvijen kapacitet lokalnih ponuđača usluga u oblasti turizma: - organizovano 6 ciklusa obuke za menadžere "bed and breakfast " objekata - umrežena "bed and breakfast " domaćinstva (6 domaćinstava u Crnoj Gori potpisalo Memorandum o razumijevanju o umrežavanju i nastavku saradnje) - certificirano 5 planinskih vodiča (samo za BiH). 4. Promovisani novi prekogranični regionalni turistički proizvodi; - kreiran sajt sa sistemom onlajn rezervacije za ruralna domaćinstva. - Izrađen i distribuisan promotivni materijal: jumbo plakati su osmišljeni, kreirani i postavljeni na strateške lokacije uz glavnu cestu. Na Igmanu (BiH) i Mojkovcu (Crna Gora) organizovani su događaji "Northern Challenge" u svrhu promocije novih biciklističkih i planinarskih staza u regiji. Povodom završetka projekta organizovane su svečane konferencije u Sarajevu i Kolasinu. Odštampano je 3000 vodiča za planinarenje, biciklizam, penjanje po stijenama, 2723 turističkih mapa, 8000 letaka, 1000 postera. 5. Ojačani kapaciteti obiju agencija za regionalni razvoj i uspostavljena prekogranična mreža strana koje podržavaju turizam.\nIako postoji značajan potencijal za diversifikaciju turističke ponude na planinama Bjelašnica, Igman (BiH) i Bjelasica i Komovi (Crna Gora), najveći dio prihoda se prikuplja u zimskim mjesecima, tokom skijaške sezone. Obzirom na trendove u razvoju ljetnog turizma širom Evrope, regija jugoistočne Evrope ima potencijal da se razvije u jedinstveno turističko odredište koje nudi odmor na plaži i na planini, s krajnjim ciljem produženja turističke sezone. Ovaj projekat će doprinijeti diversifikaciji turističke ponude i produženju turističke sezone na planinskim područjima Bjelašnice, Igmana, Bjelasice i Komova kroz izgradnju vansenzonskih turističkih objekata, unapređenje infrastrukture i kapaciteta i kreiranje regionalnih turističkih proizvoda.


Slovenija: U restoran samo uz vakcinu, preležanu koronu ili negativan test | Novosadski informativni portal 021\nU poslednja 24 sata potvrđena su 93 slučaja zaraze, a jedan pacijent je preminuo. U poređenju sa stanjem od pre sedam dana, u poslednja 24 sata potvrđeni broj novoobolelih povećan je za 52 odsto. Povećan je i udeo pozitivnih testova i sada iznosi pet odsto.\nDo sada je vakcinisano 37,4 odsto populacije, što se ocenjuje nedovoljnim za zaštitu stanovništva pred mogućim novim jesenjim talasom i opasnijom delta varijantom virus.\nTako se od ponedeljka uvodi pravilo da restorane, kockarnice i salone za igre na sreću, turistički smeštaj i neke aktivnosti na otvorenom gde se okuplja dosta ljudi neće smeti da posećuju oni koji nisu vakcinisani protiv kovida-19, preboleli tu bolest ili nemaju potvrdu da su negativno testirani u poslednjih 48 sati.\nOd početka epidemije u Sloveniji je umrlo ukupno 4.427 ljudi zaraženih korona virusom.


Izbeglica koji čuva prošlost Gaze od zaborava - National Geographic Srbija\nSkučena radionica Nafeza Abeda, u palestinskom izbegličkom kampu „Al Šati“ u Pojasu Gaze, pravi je mali dom umetnosti, arheologije i kulture.\nPedesetpetogodišnji Abed je samouki arheolog i restaurator koji pravi verne reprodukcije drevnih umetničkih dela. Njegovi radovi izgledaju tako autentično da su i najveći svetski stručnjaci bili oduševljeni kada su videli predmete kojima Nafez slavi umetnike iz prošlosti.\nAbed veći deo dana provodi u svojoj radionici, na krovu jedne od nedovršenih zgrada izbegličkog kampa „Al Šati“ na severu Gaze. Prozori ovog kutka umetnosti prekriveni su plastikom kako bi sačuvali Abedova dela od naleta kiše koja pada sa Sredozemnog mora. Na drvenim vratima radionice ispisane su reči „Muzej mozaika“, a na velikom stolu na sredini prostorije postavljena je reprodukcija statue Aleksandra Velikog, koja je izgleda kao da je nastala još 300. godine pre naše ere. Tu su još i lampe i reprodukcije novčića starih više od 2.500 godina.\n„Moja opsesija arheologijom mi teče venama“, našalio se Abed, otac sedmoro dece koji je radio kao kovač pre nego što je, pre trideset godina, odlučio da želi da pravi nešto drugačije predmete.\nLjubav prema arheologiji, Abedu je usadio njegov otac, koji ga je odgajao u Pojasu Gaze, pričajući o bogatoj istoriji ovog dela sveta.\nViše od jednog milenijuma, današnja Gaza je bila trgovačka luka koju su koristili Egipćani, Filistejci, kasnije Rimljani i još kasnije krstaši. Ispod peska Gaze leže ostaci Aleksandrovog osvajanja ove teritorije, Hadrijanove posete, upada Mongola, dolaska muslimana... Na ovom tlu su boravile i mnoge druge vojske: Napoleonova, otomanska, britanska... Svi su oni ostavili značajan trag i mnoge predmete koje je Abed već napravio ili će napraviti.\nOn često luta peskom gaze tragajući za ostacima davnih vremena. Ponekad se bavi samo reaturacijom predmeta koje pronađe, a ponekad od gline napravi vernu reprodukciju nekog predmeta, ali čak i kada počinje ni od čega on se prema materijalu kojim se služi ophodi kao prema nečemu starom hiljadama godina.\n„Neke mušterije i posetioci, uključući naučnike koji su mi dolazili u posetu, mislili su da su neki od ovih komada autentični dok im nisam rekao da su imitacije koje sam sam napravio“, ponosan je Abed.\nSaznajte: Najveća arheološka blaga Balkana\nArheologija Gaza Pojas Gaze Arheologija Umetnost Zanimljivost


Press Online :: Hronika :: DETALJI ZLOČINA U CRNOJ GORI Majka iz Srbije je bila pijana kada je nožem izbola sina (7), policija u kući zatekla JEZIV PRIZOR\nKako prenose crnogorski mediji, stravičan zločin dogodio se u utorak uveče u iznajmljenoj kući na Rijeci Crnojevića, a slučaj su policiji prijavile komšije osumnjičene.\n- Dolaskom do kuće gde je boravila osumnjičena sa sinom, policija je zatekla zaključana vrata, a po ulasku i jeziv prizor. Krvi je bilo svuda - prenose "Vijesti" i dodaju da je tokom uviđaja pronađen i nož kojim je, sumnja se, M. P. pokušala da ubije sina.\nPrema nezvaničnim saznanjima, dečak je i ranije fizički zlostavljan od majke. Ipak, i pored spekulacija koje su se u prvi mah pojavile - da su majku deteta više puta komšije prijavljivale nadležnim organima, iz cetinjskog Centra za socijalni rad tvrde da njima nije stizala nijedna prijava protiv osumnjičene.\n- Na evidenciji JU Centar za socijalni rad nije evidentirana nijedna prijava nasilja u porodici M. P. Porodica M. P. nije ostvarivala nijedno pravo iz Zakona o socijalnoj i dečjoj zaštiti - piše u saopštenju.\nOdmah po pronalasku nesrećnog dečaka, on je s ubodnim ranama na grudima od noža odvezen u Klinički centar Crne Gore. Smešten je na Odeljenje intenzivne njege i trenutno nije životno ugrožen.\nNjegova majka M. P. (40) iz Bele Palanke uhapšena je zbog sumnje da je počinila krivično delo ubistvo u pokušaju. Na saslušanju se branila rečima da je "dete samo sebe povredilo".\nAdvokat Božo Milonjić, koji po službenoj dužnosti zastupa osumnjičenu, izjavio je za medije da je M. P. iznela odbranu tokom koje je negirala izvršenje krivičnog dela.\n- Međutim, kako je reč o stranoj državljanki, tužiteljka je osumnjičenoj odredila zadržavanje zbog opasnosti od bekstva, ali i zbog uticaja na svedoke koji tek treba da budu saslušani - kazao je advokat Milonjić.\nPovodom ovog događaja oglasili su se i iz Uprave crnogorske policije.\n- Službenici OB Cetinje su obavešteni od Hitne medicinske pomoći da su preuzeli dečaka sa povredama po telu koje su nastale najverovatnije usled dejstva oštrog predmeta - stoji u njihovom saopštenju.\nMajka koja je osumnjičena da je pokušala da ubije svoje dete od utorka se nalazi u spuškom zatvoru. Njoj je nakon saslušanja dežurna tužiteljka Maja Jovanović odredila zadržavanje do 72 sata.


Mudžahedini iz BiH imali direktnu vezu sa Bin Ladenom\nSrna 18.03.2015 11:19\nSARAJEVO - Odjeljenje službe bezbjednosti Trećeg korpusa Armije BiH imalo je tačne podatke o brojevima telefona i faksa za komunikaciju pripadnika odreda "El mudžahedin" sa organizacijama i pojedincima u zemljama Zaliva, Evrope i Amerike, među kojima je bio i Osama Bin Laden, dokazuje strogo povjerljiva informacija ovog odjeljenja u koju je Srna imala uvid.\nU dokumentu broj 03/1-174-265-1, Odjeljenja službe bezbjednosti Trećeg korpusa Armije BiH od 31. oktobra 1995. godine, pod oznakom "Vojna tajna - strogo povjerljivo", navodi se da je za "pošiljke u zemlje Zaliva zadužen Muhamed Al-Kasim, koji ima broj 00966123992".\nU ovoj informaciji iz oktobra 1995. godine, kada je komandant Trećeg korpusa Armije BiH bio Sakib Mahmuljin, dodaje se da Al-Kasim "pošiljke dalje distribuira" na 24 "imena i broja".\n"Što se tiče evropskih zemalja za distribuciju novina zadužen je Kulturni islamski centar u Milanu - Italija, broj 0039266802777", navodi se u dokumentu.\nDodaje se da se iz Kulturnog islamskog centra u Milanu dalje vrši distribucija prema osam brojeva, među kojima je i broj 00441716242462 vođe terorističke mreže Al kaida Osame Bin Ladena.\n"Za područje Amerike zadužen je Ebu Muvefak na broju 0017139815604", navodi se u informaciji i dodaje da Muvefak dalju distribuciju vrši prema dva broja.\nU dokumentu se ističe da su ovi podaci "tačni", a da je njihov izvor "sasvim pouzdan".\nInformacija Odjeljenja službe bezbjednosti Trećeg korpusa Armije BiH o kontaktima pripadnika odreda "El mudžahedin", koji su počinili broje ratne zločine nad Srbima, upravi bezbjednosti Glavnog štaba Armije BiH upućena je 31. oktobra 1995. godine, u vrijeme kada je Trećim korpusom komandovao Sakib Mahmuljin.\nTužilaštvo BiH izdalo je 11. marta ove godine naredbu o neprovođenju istrage protiv Mahmuljina i nekadašnjeg načelnika Centra službi bezbjednosti Zenica Šefika Džaferovića za ratne zločine, sa kojim su u vezu dovedeni brojnim dokumentima koje je Tužilaštvu BiH proslijedio bivši potpredsjednik Federacije BiH Mirsad Kebo.\nPlavšić: Nema ovdje ni pravde ni istine\nMUP RS: Prijetnje predsjedniku Srpske biće rasvijetljene\nOtkazane sjednice Doma naroda Parlamenta FBiH\n"Nezavisne" među građanima: U Banjaluci ogorčenje presudom, u Sarajevu aplauzi\nU Bijeljini sutra protest zbog presude Mladiću\nIzetbegović: Nijedan narod Mladića ne bi smio smatrati herojem


Republika / Motiv ubistva Jelene Marjanović imovinska dobit?\nBeogradski mediji prenose da je motiv ubistva pevačice Jelene Marjanović imovinska dobit koju je njena svekrva Zorica Marjanović želela da stekne ubistvom pevačice.\n- Motiv Jelenine svekrve je imovinska dobit i dokazivanje moći nad žrtvom. Sva nasleđena imovina Jelene Marjanović bi se slila u kuću Marjanovića. Kad je Jelena postala popularna, stvorili su se uslovi da se izvuče iz pakla familije Marjanović - prenose mediji.\nJelena se odrekla nasledstva svog oca i tako izazvala bes u kući Marjanovića, tvrdi anonimni pošiljalac pisma i navodi da je svekrva tada ponudila biznismenu Dragoju M. iz Priboja da za novac ubije Jelenu.\nSrbija Ubistvo Hronika Pismo Jelena Marjanović Motiv Zorica Marjanović


Svi znaju da sam fan japanskog, naročito međuplanetnog kosmičkog programa. Sve njihove misije tog tipa sam obradio najdetaljnije što sam umeo. Zato uspeh 'Hayabuse 2' doživljavam mal'tene kao zajednički. Nažalost, Japanci škrto objavljuju vesti i sve je na kašičicu, pa uglavnom ostaje tweeter i sl. Ovo je poslednja vest koju sam našao: uzoraka ima više nego što se iko smeo da nada!\nPostupak prikupljanja i priprema za naučnu analizu uzoraka sa Rjuge neprestano napreduje. 21. decembra su otvorene komore za čuvanje uzoraka B & C, a zatim je sadržaj komora A & C premešten u kontejnere na slici. Najveće čestice u komori C imaju oko 1 cm u prečniku!\nNaučniici su bili zapanjeni dada su videli da se unutra nalazi – parče stranog tela! Do sada nije potvrđeno poreklo veštačkog objekta (人工物). Tokom procesa prikupljanja materijala sonda je ispucala par projektila i moguće je da to parče aluminijuma odvaljeno od semplera tokom toga.


Opština Negotin nagradila najbolje učenike | TV Istok\nOpština Negotin nagradila najbolje učenike\nOpština Negotin je dodelila je novčane nagrade učenicima koji su ostvarili visoke rezultate tokom školovanja. Nagrađeno je 30 učenika osnovnih i srednjih škola za šta je iz opštinskog budžeta izdvojeno 567 000 dinara.\nU cilju motivisanja i podsticanja đaka srednjih i osnovnih škola za dalje učenje i usavršavanje opština Negotin pripremila je novčane poklone. Nagrađeno je 10 đaka generacije i 20 učenika koji su osvojili prvo, drugo i treće mesto na Republičkim takmičenjima, festivalima i smotrama u školskoj 2017/2018. Kako i sami kažu učenici su uložili dosta truda kako bi došli do željenih rezultata i ovakvo priznanje od strane opštine im veoma znači.\nĐaci generacije su od opštine dobili novčanu nagradu u iznosu od 30 000 dinara, učenici koji su osvojili prvo mesto na nekom od Republičkih takmičenja 10 000 dinara, za drugo mesto nagrada je 9 000, dok je za treće mesto na Republičkom takmičenju iz budžeta izdvojeno 7000 din po učeniku. Petoro učenika koji su osvojili prvo mesto na Republičkim festivalima nagrađeni su sa po 10 000 dinara, dok su pokloni za pobednike na Republičkim smotrama iznosile 6000, 5000 i 4000 dinara po učeniku.\nOvo nije prvi put da opština Negotin na ovaj način nagrađuje mlade ljude koji svojim znanjem i zalaganjem predstavljaju svoj kraj u najboljem svetlu, a čelnici opštine nadaju se da će se ovakva praksa nastaviti dugi niz godina.\nPrevious : Nagle promene vremena i vlažnost vazduha povećavaju zdravstvene tegobe stanovništva\nNext : U Negotinu održana 7. sednica Skupštine opštine


A. J. 21. oktobra 2018. 14:27\nDosad se mislilo da vežbanje pozitivno utiče na zdravlje i dug život, međutim najnovije istraživanje pokazalo je šta je mnogo važnije od toga. Studija doktora Vaela Džabera pokazala je da sedelački način života gore utiče na ljude od pušenja, dijabetesa ili srčanih bolesti.\n„Slaba fizička forma, odnosno loši rezultati na traci za trčanje ili testovima povezanim s vežbanjem, nose lošiju prognozu što se smrti tiče od hipertenzije, dijabetesa ili pušenja“, rekao je za CNN Džaber.\n„To stanje bi se moglo gledati kao bolest koja ima svoj lek – vežbanje“, kaže Džaber. Istraživanje je provedeno na 122.007 pacijenata koji su radili testove na traci za trčanje od januara 1991. godine do decembra 2014. godine.\n„Kardiovaskularne bolesti i dijabetes su najskuplje bolesti u SAD-u. Više od 200 miliona dolara godišnje trošimo na lečenje ovih bolesti i njihovih posledica. Umesto da plaćamo tolike iznose, trebalo bi podsticati građane da vežbaju“, kaže on i dodaje da je još jedan važan rezultat istraživanja povezanost fitnesa s dugovečnošću.\nIako su se stručnjaci dugo plašili da oni koji previše vežbaju imaju veći rizik od smrti, pokazalo se da to nije tačno. „Ne postoji nivo vežbanja koja vas izlaže većem riziku od smrti. Čak i oni koji puno vežbaju imaju manju stopu mortaliteta“, zaključeno je.\nVežbanje je pokazalo dobrobit kod svih generacijskih grupa kao i kod žena i muškaraca.


Žena provede 119 dana života razmišljajući šta da obuče za posao - CdM\nŽena provede 119 dana života razmišljajući šta da obuče za posao\nPrije odlaska na posao, žena u prosjeku provede 14 minuta razmišljajući šta da obuče, što je, kad se zbroji, jednako dva i po dana u godini.\nDakle, tokom prosječnog radnog vijeka od 47 godina, žena provede 119 dana ispred ormara, piše Indipendent.\nViše od jedne trećine žena reklo je da je pod pritiskom kako da se obuče za posao, a 76 odsto njih je priznalo da im je teško da odluče šta je prikladno, a šta ne. Studija je pokazala da manje od polovine ispitanih žena nema definisan kodeks oblačenja na poslu, i da je time odluka šta da obuku otežana.\n“Većina firmi nema kodeks oblačenja, i zato sve veći broj radnica brine o tome šta odjeća koju nose potencijalno govori o njimu”, rekao je Dejvid Klift koji je sproveo studiju, prenose Novosti.\nOn navodi da jedna od 10 žena tvrdi da je pod pritiskom kako da se obuče kada joj je poslodavac osoba suprotnog pola, a 19 odsto njih krivi kulturu kompanije. Čak 28 odsto žena se suočilo sa negativnim komentarima kada su na posao došle s pirsingom ili tetovažom, njih 16 odsto su dobile neprimjerene komentare na oblačenje, a 28 odsto zbog šminke.\nStudija je pokazala da jedna od deset ispitanih žena poslata je kući da se presvuče nakon što se pojavila u odjeći koju su njeni poslodavci smatrali neprikladnom.\n“Muškarci nisu pod stresom kada se oblače za posao, i zato 66 odsto ispitanika nikada nije imalo problema pri odlučivanju šta da obuku. Međutim, oba pola su saglasna oko toga koja odeća definitivno nije prikladna za rad, i tu je šest od 10 ispitanih navelo šorc, zatim potpuni promašaj za oblačenje u kancelariji su trenerke, kapuljače kao i majice sa sloganima”, kaže se u studiji.\nTagsodjeća studija žena\nKoliko jos dana provede razmisljajuci sto ce obuci kad zeli da izadje na kafu, u trgovinu, provod …


Ulaznice za „Adria Tour“ u prodaji - SPORTSKI ŽURNAL\nAleksandar Kostić novi igrač Radničkog\nPartizan bi put Evrope mogao kroz bivšu Jugoslaviju: Od Celja do Tetova...\nBivši igrač Partizana: Stevanović u Suboticu, a Vilijan u Čelzi...\nDangubić u crno-belom, šta Partizanu donosi bivši igrač Zvezde?\nOriola ostaje u Barseloni do 2024. godine\nDvajt Hauard igra u nastavku NBA sezone\nGustavo Kirten stao u Đokovićevu odbranu: Novak će izaći jači iz ove krize\nBorković najavio učešće na TCR Istočna Evropa\n03 juni, 2020 0\nCene karata su više nego popularne. Tako će svako ko u Beogradu želi da na delu vidi najboljeg tenisera sveta Novaka Đokovića morati da izdvoji 600 dinara, koliko košta karta za dnevni termin za subotu ili nedelju, odnosno za celodnevni program u petak, dok je večernji program tek nešto skuplji – 800 dinara\nProdaja ulaznica za regionalni teniski spektakl „Adria Tour“ počinje danas u 12 sati, saopštili su organizatori.\nProdaja će se vrši preko sajta www.tickets.rs kao i prodajnih mesta Tikket Vision-a, a cene su više nego popularne.\nOdluku o povoljnoj ceni ulaznica doneo je organizacioni tim „Adria Tour“ događaja, na čelu sa direktorom Đorđem Đokovićem, pre svega kako bi omogucio ljudima koji iskreno vole sport da budu u prilici da uživaju u jednom ovakvom turniru.\n- Odluka za cene nije bila laka jer smo morali mnogo toga da uzmemo u obzir, a narocito tešku situaciju zbog koronavirusa. S obzirom na to da je ovo humanitarni događaj i da sredstva idu u dobrotvorne svrhe, kao što su programi ranog razvoja naše dece koje sprovodi fondacija Novak Đoković, izabrali smo da ponudimo povoljne cene - rekao je Đorđe Đoković.\nKako kaže, vodili su se time da četvoročlana porodica može da priušti dolazak na turnir i da uživa u partijama nekih od najboljih tenisera na svetu, kao što su Novak, Dominik Tim, Aleksander Zverev, Grigor Dimitrov, srpksi asovi Viktor Troicki, Dušan Lajović, Filip Krajinović…\n- Ukupno ih je sedmorica, dok će osmi učesnik beogradskog izdanja „Adria Tour“ to mesto steći kroz TSS Tour koji se igra u nedelji pre - ističe Đoković.\nBezbednost posetilaca i ucesnika dogadaja je prioritet svih na „Adria Tour“ dogadaju.\n- Mi kao organizatori najviše od svega brinemo i vodimo računa o bezbednosti, bez obzira na to što su trendovi takvi da se svaki dan smanjuje broj obolelih od korona virusa. Ne želimo da se bilo ko oseća nebezbedno kada dođe na događaj. Zbog toga svaki gledalac ce na ulazu dobiti zaštitnu masku, dezinfikaciona sredstva će biti rasporedena svuda po centru, i takodhe pre početka i posle završetka svakog sportskog dogadaja vršice se dezinfekcija celog centra.\nU petak je obezbeden celodnevni program, koji pocinje od 12 sati sa ženskim finalom TSS Tour-a, posle čega na red dolazi muško finale, čiji pobednik stiče pravo igranja na „Adria Tour“.\nOd 16 sati po rasporedu su druga iznenađenja i zanimljvosti za publiku, u čemu će centralno mesto imati Novak Đoković.\nU subotu se igraju mečevi u dva termina, baš kao i u nedelju, a najbolji teniser sveta, pod uslovom da stigne do finala, bice učesnik u svakom od njih.\n- Očekujemo jedan veliki i sjajan spektakl od petka do nedelje, koji ce se prenositi u regionu na Sportklubu, dok ce slika sa TC Novak ići još u preko 100 zemalja sveta. Ponosni smo na to što smo obezbedili jedan ovakav dogadaj, iako nije bilo nimalo lako sve organizovati u roku od par nedelja koliko smo imali na raspolaganju - rekao je Đoković i dodao da je Izazov bilo i obezbedivanje dolaska velikih teniskih imena, ali je tu Novak odradio veliki posao.\n- Sa druge strane, želim da napomenem da igrači dolaze besplatno i svi su se odrekli nagradnih fondova u korist humanitarnih organizacija po svom izboru. Svesni su koliko je pomoć širom sveta potrebna. To su sve sjajni momci i njima je bilo sasvim dovoljan argument to što se neko kao što je Novak angažovao za tako veliki događaj.\nĐoković veruje da turniri u okviru „Adria Tour“ opravdati očekivanja publike i sportske javnosti, kako u Beogradu, tako i u ostalim gradovima širom regiona.\n- Celokupna ideja o „Adria Tour“ je izvanredna, posebno u trenucima kada nema sportskih dogadaja. Drago nam je što cemo biti prvi, ili medu prvim sportskim dogadajima na svetu sa publikom, cime cemo da otvorimo sportski svet - zaključio je Đoković.\nPosle Danila Pantića Čukarički dovodi i Mihajlovića?\nBoaći: Potukao sam se saigračem na treningu kad me je nazvao „crncem“\nMaldini napušta Milan na kraju sezone?\nČelzi slavio protiv Luke Milivojevića, Plavci sve bliži Ligi šampiona (VIDEO)\nStrašan preokret Milana protiv Juventusa (VIDEO)\nSiniša Mihajlović: Nemojte da upropastite Musu\nValensija bolja od Valjadolida, Slepi miševi se ne odriču Evrope (VIDEO)\nGolman Rada Marković: Miriše na dobro, sa nekoliko pojačanja bićemo uspešni


Filip Moris pokreće novi ciklus podrške inovativnim preduzećima u Srbiji - Biznis i Finansije\nHome\tPromo\tFilip Moris pokreće novi ciklus podrške inovativnim preduzećima u Srbiji\nKonkurs za novi, deveti po redu, ciklus nacionalnog programa Pokreni se za posao, koji sprovodi kompanija Filip Moris u saradnji sa organizacijom ENECA biće otvoren od 07. decembra i trajaće do 15. marta naredne godine. Program će se ove godine posebno fokusirati na podršku inovativnim preduzetničkim idejama, kojima nisu dostupni krediti komercijalnih banaka.\nProgram “Pokreni se za posao” pokrenut je 2009. godine sa ciljem da podstakne zapošljavanje kroz razvoj i unapređivanje malih preduzeća. Osnovu programa pored donacije u vidu opreme neophodne za usavršavanje delatnosti u iznosu do 10.000 dolara, čine i poslovne obuke i savetodavna pomoć.\nJelena Preradović Stevanović, iz kompanije Filip Moris, istakla je da program “Pokreni se za posao” već osam godina uspešno funkcioniše i da je zahvaljujući njemu pokrenuto više od 700 malih biznisa. “Ove godine podržaćemo male biznise koji žele da se razvijaju i promovišu inovacije i savremene modele poslovanja u svom okruženju. Više od 2.000 ljudi je zaposleno u preduzećima koja su do sada dobila podršku programa “Pokreni se za posao” i to je činjenica na koju smo veoma ponosni”, navela je Preradović.\nKonkurs za deveti ciklus programa “Pokreni se za posao” otvoren je do 15. marta 2018. godine.


Branislav Borota, Master of business performance management – LAW & MEDIA\nBranislav Borota je rođen 10. decembra 1988. godine u Beogradu gde je završio osnovnu i srednju školu. Nakon završenih studija prava, 2011. godine postaje stipendista TEMPUS fondacije i upisuje master studije menadžmenta poslovnih performansi u okviru studija pri Univerzitetu u Beogradu. Naredne godine je odbranio master rad na temu ''Strategije i proces implementacije Milenijumskih ciljeva razvoja'' gde mu je mentor pri izradi rada bila prof. dr Nataša Petrović – redovan profesor na Fakultetu Organizacionih Nauka.\nObjavio je stručni rad u Zborniku radova Nova naučna edukativna misao 01/13, Nomotehničkog centra Beograd, na temu na temu ''Proces realizacije Milenijumskih ciljeva razvoja u Republici Srbiji''. Iste godine je uspešno završio obuku iz oblasti sistema menadžmenta kvalitetom pod nazivom ''Interna provera sistema menadžmenta kvalitetom ISO 9001:2008'' u organizaciji konsultantske kuće Griffatong iz Novog Sada. U oktobru 2015. učestvovao je u okviru projekta ''Fabrika mladih preduzetnika'' u organizaciji Centra za razvoj ideja iz Beograda i švedske organizacije Itzinya. Učestvovao je u radionici na temu digitalnog marketinga, u organizaciji Humanity Knowledge Lab iz Beograda, u novembru 2016. godine.


U zgradi SO Apatin organizovan svečani prijem za sonćanske mažoretkinje\nNakon istorijskog uspeha koje su ostvarile na Evropskom prvenstvu u Sokobanji, članice KUD ,,Mažoret'' iz Sonte imale su organizovan svečani prijem u zgradi Skupštine opštine Apatin, a gde su im domaćini bili predsednik i zamenik opštine Apatin, Milan Škrbić i Dubravka Korać.\n- Ono što me posebno raduje, to je saznanje da su naši prijatelji iz Sokobanje, odakle ste se vratile sa medaljama, inspirisani upravo vama, rešili da u svom mestu oforme mažoret klub. U ime lokalne samouprave čestitam vam na uspehu, a mi, iako u budžetu nemamo mnogo novca, gledamo da za sport izdvojimo što je više moguće. Osim sredstava koje smo izdvojili za mažoretkinje po konkursu, potrudili smo se i da organizujemo autobus za Evropsko takmičenje, a gde ste bili u mogućnosti da idete sa svojim roditeljima, za šta smo izdvojili oko 250.000 dinara. Kako ste nas ponovo obradovali medaljama, osim prikladnih buketa cveća, lokalna samouprava je rešila da iz budžeta odvoji dodatnih 100.000 dinara za klub, kao skromnu nagradu za vaš uspeh, rekao je u svom obraćanju predsednik opštine Apatin, Milan Škrbić.\nDubravka Korać, zamenica predsednika opštine Apatin, takođe je čestitala mažoretkinjama na istorijskom uspehu i priznala im kako se bojala, nakon oproštaja sa prethodnom generacijom, da klub neće istrajati.\n- Tim pre što sam bila zabrinuta za vaš opstanak, ovaj novi uspeh posebno me je obradovao. Vaš izuzetan uspeh na Evropskom prvenstvu potvrda je da sonćanske mažoretkinje koje su do sad donosile samo vrhunske rezultate imaju naslednice koje su vredne pažnje. Malo je sela u Vojvodini za koje se nadaleko čulo, a za Sontu svakako svi znaju, i to zbog vas, rekla je Koraćeva i izrazila žaljenje zbog lošeg zdravstvenog stanja dugogodišnjeg predsednika KUD-a ,,Mažoret'', Adama Vidakovića, i poželela mu brz oporavak.\n- Želim vam da nastavite ovako i da sekcija u Apatinu takođe zaživi. Iako su mažoretkinje brend Sonte i svi ih vežemo upravo za to selo, naša su saznanja da je velik broj devojčica u Apatinu koje žele da se uključe i to je zaista nešto na šta smo svi ponosni, zaključila je Dubravka Korać.\nTagovi: Apatin svečani prijem sonćanske mažoretkinje KUD Mažoret Sonta mažoretkinje Milan Škrbić Dubravka Korać


Rusija ne isključuje slanje vojne opreme na Kubu i u Venecuelu - Radio Sto Plus\nRusija ne isključuje slanje vojne opreme na Kubu i u Venecuelu\nRusija je danas saopštila da ne isključuje mogućnost slanja vojne opreme na Kubu i u Venecuelu u slučaja rasta tenzija sa SAD, čime je znatno podigla ulog u sporu sa Zapadom oko Ukrajine.\nZamenik ministra spoljnih poslova Rusije Sergej Rjabkov, koji je predvodio rusku delegaciju na ovonedeljnim pregovorima sa SAD u Ženevi, rekao je da ne bi ni potvrdio ni isključio mogućnost da Rusija pošalje vojnu opremu na Kubu i u Venecuelu.\n„Sve zavisi od poteza naših američkih kolega“, rekao je Rjabkov i dodao da je predsednik Vladimir Putin upozorio da bi Rusija mogla da preduzme vojno-tehničke mere ako SAD budu provocirale Moskvu i ako povećaju vojni pritisak na nju.\nNa pregovorima u Ženevi u ponedeljak i na jučerašnjem sastanku Saveta NATO-Rusija u Beču nije smanjen jaz izmedju dve strane po pitanju bezbednosnih zahteva Moskve Zapadu, u vreme nagomilavanja ruskih vojnika blizu Ukrajine.\nMoskva je tražila garancije Zapada da se NATO neće širiti na Ukrajinu i druge bivše sovjetske zemlje, što su SAD i njihovi saveznici odlučno odbacili.\nRjabkov je kazao da odbijanje SAD i njihovih saveznika da razmotre ključni ruski zahtev, davanje garancija o neširenju NATO-a na istok, dovodi u pitanje nastavak pregovora.\nPortparol Kremlja Dmitrij Peskov naveo je da je tokom pregovora bilo „nekih pozitivnih elemenata i nijansi“, ali ih je opisao kao „neuspešne“ zbog oštrih neslaganja oko ključnih zahteva Rusije.\n„Pregovori su započeti radi dobijanja odredjenih odgovora na konkretna pitanja koja su postavljena, a ostala su neslaganja o tim principijelnim pitanjima, što je loše“, rekao je Peskov novinarima.\nPeskov je upozorio na mogućnost potpunog prekida američko-ruskih odnosa ako SAD usvoje predložene sankcije Putinu i drugim visokim ruskim zvaničnicima.\nZapad procenjuje da je Rusija blizu granice sa Ukrajinom razmestila oko 100.000 vojnika spremnih za borbu, kao i tenkove i drugu vojnu opremu.\nRusko nagomilavanje vojske i oružja izazvalo je duboku zabrinutost u Kijevu i na Zapadu da se Moskva sprema za invaziju Ukrajine.\nRusija negira da planira invaziju i zauzvrat optužuje Zapad da ugrožava njenu bezbednost razmeštanjem vojnog osoblja i opreme u centralnoj i istočnoj Evropi.


Poverenik i švedski ambasador o procesu EU integracija - European Western Balkans\nBEOGRAD – Proces EU integracija Srbije i problemi Srbije u ostvarivanju ciljeva iz Akcionog plana u vezi sa poglavljima koja se odnose na ljudska prava i funkcionisanje pravne države – teme su današnjeg sastanka Poverenika za informacije od javnog značaja i zaštitu podataka o ličnosti Rodoljuba Šabića i ambasadora Švedske Jana Lundina.\nKako se navodi u saopštenju Poverenika, švedski ambasador je pokazao posebno interesovanje za stavove Šabića u vezi sa uspostavljanjem novog zakonodavnog okvira u oblastima ljudskih prava, posebno za probleme u donošenju novog Zakona o zaštiti podataka o ličnosti.\n„Pošto dosadašnje aktivnosti nadležnih ni posle pet godina nisu dale rezultate, Poverenik je podsetio da je pokušao da pruži pomoć u pripremi novog Zakona o zaštiti podataka o ličnosti pripremivši kompletan model novog zakona usklađen sa standardima EU i stavivši ga Vladi na raspolaganje, ali da nije bilo spremnosti da se ta pomoć prihvati“, stoji u saopštenju.\nŠabić i Lundin su razgovarali i o odnosu izvršne i zakonodavne vlasti prema instituciji Poverenika u oblasti zaštite podataka o ličnosti.\n„Ambasador je naglasio važnost delovanja Poverenika kao nezavisne institucije u oblastima slobode pristupa informacijama i zaštite podataka o ličnosti i iskazao spremnost njegove zemlje da pomogne daljem razvoju i jačanju institucije“, saopštio je Poverenik.\nJan LundinRodoljub ŠabićŠvedska


Carnex - Ispunjen nacionalni cilj upravljanja ambalažnim otpadom\nAmbalaža širokog spektra naših proizvoda koji se mogu naći na policama marketa\nširom Srbije završava u reciklažnim centrima.\nPreduzeća koja posluju u sastavu MK Group i svoje proizvode plasiraju na tržište u primarnoj, sekundarnoj i tercijarnoj ambalaži deo su sistema upravljanja ambalažnim otpadom i odgovorna su da iz godine u godinu ispunjavaju zakonom propisane nacionalne ciljeve upravljanja ambalažom i ambalažnim otpadom.\nNaša preduzeća su svoje obaveze upravljanja ambalažnim otpadom prenela na ovlašćenog operatera koji je u naše ime i za nas ispunio postavljen nacionalni cilj reciklaže ambalaže od sopstvenih proizvoda.\nNacionalni cilj propisan za 2013. godinu je bio 23% od ukupne količine plasirane ambalaže na tržište R.Srbije. Cilj je da se na ovaj način implementira strategija minimiziranja količine ambalažnog otpada koji se odlaže na deponije i smanjenja njihovog negativnog uticaja na životnu sredinu.\nKupovinom naših proizvoda i vi doprinosite očuvanju životne sredine.


Vučić o poseti Boltona\nVučić: Bolton neće doći, u Prištini ne bi imao s kim da razgovara\nVesti Autor:Beta, FoNet08. avg. 201909:32 > 09:47\nPredsednik Srbije Aleksandar Vučić izjavio je kako veruje da savetnik američkog predsednika Donalda Trampa za nacionalnu bezbednost Džon Bolton neće posetiti Beograd i Prištinu.\nPovodom najava u mogućoj poseti Boltona Beogradu i Prištini, Vučić je u izjavi za TV Prva rekao da je američki zvaničnik „razmišljao o tome“, ali da u ovom trenutku ne bi imao sa kim da razgovara u Prištini zbog predstojećih izbora i zato pretpostavalja da u tim okolnostima Bolton neće doći.\nBoltonov portparol i dalje "nema ništa da objavi" u vezi sa posetom Srbiji\n07. avg. 2019\nVučić je istakao da se celokupna američka administracija zalaže za ukidanje taksi na robu iz Srbije.\n„Izborima se odlaže se dijalog, utrkuju se po pitanju taksi i po najglupljim pitanjima kao što su dokumenta. Mi smo pregovarali o tome da se za ulazak na Kosovo može koristiti lična karta, ali i pasoš može da posluži kao lična karta“, istakao je Vučić.\nOn je konstatovao kako sva dešavanja u Prištini govore u prilog tome da će se pregovori sa Beogradom odugovlačili u nedogled.\nUpitan da komentariše potencijalne bezbednosne rizike na Kosovu rekao da Srbija neće dozvoliti napade na srpsko stanovništvo i da se to „neće dogoditi“.\nMoju ideju su svi odbacili, hajde da vidimo šta je vaša\nPredsednik Vučić izjavio je da očekuje „tešku jesen“ po pitanju Kosova i Metohije jer smatra da će Zapad pokušati da ubrza rešavanje tog problema, ali i ponovio da to rešenje neće moći da bude ostvareno ako Srbija ne dobije ništa.\n„Ja ne znam šta je tu ideja? Ono što sam ja imao kao ideju, svi su odbacili. Nikome se nije svidelo. Hajde da vidim šta je vaša ideja jer to nisam čuo, osim što sam video još više pritisaka na mene… Srbija ne može da pristane na nezavisnost (Kosova) ako Srbija ne dobije ništa“, rekao je Vučić.\nOn je rekao da je svim sagovornicima rekao da svi u međunarodnoj zajednici treba da znaju da neće biti rešenja ako neko misli da Srbija treba da bude ponižena.\nGovoreći o tome što je svih pet stalnih članica Saveta bezbednosti UN promenilo svoje ambasadore u Beogradu i da li to ima veze sa pitanjem Kosova, Vučić je rekao da oni „sigurno nisu došli da bi proveravali klimatske promene u Srbiji“.\nAleksandar VučićDžon BoltonKosovo\nJovanović demantuje Đilasa: Aleksićev rejting bio meren, bio bi dobar kandidat


Iz Biltena MUP-a Izvršeni pretresi na 19 lokacija\n21.12.2015. u 20:00 Broj citanja: 849\nIzvršeni pretresi na 19 lokacija\nSukladno Operativnom planu sprovođenja zajedničkih policijskih radnji na sprečavanju, otkrivanju i hvatanju izvršilaca krivičnih djela iz oblasti krvnih i imovinskih delikata, policijski službenici MUP-a TK-a su postupajući po Naredbi općinskih sudova Tuzla, Kalesija, Lukavac, Živinice, Banovići, Kladanj, Gradačac i Srebrenik danas 21.12.2015. godine na području Tuzlanskog kantona izvršili pretrese na 19 lokacija.\nPrilikom pretresa u Kalesiji, Živinicama, Gradačcu, Srebreniku i Kladnju su pronađeni i oduzeti sledeći predmeti: puška M-48, lovačka puška, vazdušna puška, gasni pištolj, vojni bajonet, municija (call. 7,9 mm, 7,62 mm, 11,8 mm, 12 mm i 16 mm), tri laptopa, mobilni telefon, centralan jedinica, DVD plejer, video kamera, dvije motorne pile, aparat za varenje, dvije brusilice, sedam bušilica, kao i drugog alata i predmeti koji potiče iz krivičnih djela krađe i teške krađe.\nPrilikom pretresa više lica je lišeno slobode i nad istim je izvršena kriminalistička obrada, nakon će nadležnom Kantonalnom tužilaštvu biti dostavljeni Izvještaji o počinjenim krivičnim djelima "Teška krađa" iz čl. 287 stav 1 KZ F BiH, "Prikrivanje" iz čl.. 300 KZ F BiH, "Nedozvoljeno držanje oružja i eksplozivnih materija" iz čl. 371 KZ FBiH. Službenici policije MUP-a TK-a u saradnji sa Kantonalnim tužilaštvom nastavljaju rad na navedenim predmetima.


U porastu platni promet Srbije sa Hongkongom i Singapurom – Bankar.rs\nHome/ANALIZE/U porastu platni promet Srbije sa Hongkongom i Singapurom\nU porastu platni promet Srbije sa Hongkongom i Singapurom\nKompanije iz Srbije su tokom prve polovine ove godine 472,2 miliona evra poslale u zemlje poznate kao ofšor zone, što je gotovo 12 odsto manje nego u istom prošlogodišnjem periodu, a najveći deo se odnosi na plaćanje uvozne robe, pišu “Večernje novosti”.\nU Srbiju je u tom periodu iz ofšor zona stiglo 652,5 miliona evra, 77 odsto više nego u prvoj polovini 2020. godine. Na rast je uticalo povećanje kredita koji su firmama stigli od povezanih lica iz inostrantsva – 259,2 miliona evra.\nU Narodnoj banci Srbije su istakli da najviše raste platni promet sa Hongkongom i da je u porastu poslednjih šest godina. Iz te zemlje je u Srbiju ove godine stiglo 510,1 milion evra, sledi Singapur sa 74,7 miliona evra.\nPrema podacima NBS, srpski rezidenti su prošle godine obveznicima u ofšor zonama platili ukupno nešto više od milijardu evra, što je za petinu manje u odnosu na godinu pre korone. Istovremeno je naplata iz tih zemalja za petinu povećana, na 818,5 miliona evra.\nHong Kong Platni promet singapur\nBitkoin ide ka 60.000 dolara


Sve navedeno o LASSA gumama je dovoljan razlog da je u poslovnom sistemu KEMOIMPEX-a. Razlog ovome je i agresivna cenovna politika, kojom se obezbeđuje da se za znatno niže cene u odnosu na ustaljene na tržištu dobija visok kvalitet, posebno najpovoljnije cene u segmetu putničkih i 4x4 guma.\nBrend LASSA je dostupan kroz distributivnu mrežu širom Srbije preko poslovnog sistema KEMOIMPEX, koji vrši promet svih vrsta guma za putnička, teretna, poljoprivredna i specijalna vozila; promet auto opremom i rezervnim delovima; sezonsko čuvanje guma - hotel guma, i izvršava usluge brzog servisa na vozilima, sa posebnim akcentom na vulkanizerskim uslugama i reglaži trapa.


GALAKSIJA apartman Novi Beograd, Belvil\nGALAKSIJAapartman Beograd, Đorđa Stanojevića, Novi Beograd, Belvil\nParking: +5 eur dan\nRezerviši apartman "GALAKSIJA"\nGALAKSIJA je studio apartman u Belvilu. Zastakljena terasa, parking mesto i udoban smeštaj za dve osobe kratak su opis apartmana GALAKSIJA.\nGALAKSIJA je prva garsonjera na dan u Belvilu u našoj ponudi. U poređenju sa svojim nešto većim konkurentima za kratkoročni najam, krasi ga jednaka funkcionalnost, odlična opremljenost , manji smeštajni kapacitet i nešto niža cena produženih boravaka. Strukturalno gledano to je jednosoban apartman sa odvojenom kuhinjom i kupatilom i terasom kao simpatičnim dodatkom inače lepom paketu. Prilagođen je za boravak dvoje ljudi: ima jedan bračni ležaj, trpezarijski sto je za dvoje a i mesta za odlaganje stvari taman ima za dvoje. Kuhinja je mala ali opremljena tako da se u njoj mogu pripremati i zahtevnija jela, dok se u kupatilu koje ima kadu nalazi i veš mašina, tako da GALAKSIJA može pogodovati i onima koji traže garsonjeru u Belvilu i na više dana.\nLocirana je u Belvilu - najmodernijem i najsavremenije uređenom i održavanom stambenom kompleksu u Beogradu. U samom naselju postoji mnoštvo lokala različitih komercijalnih (i manje komercijalnih) namena, a prvi sused mu je i veoma posećeni šoping mol Delta Siti. Gosti koji se odluče za boravak u ovom naselju u letnjim mesecima imaju jednu lepu pogodnost: to je blizina „beogradskog mora“, odnosno Ade Ciganlije. U svim ostalim godišnjim dobima mogu se osloniti na uvek živ Savski Kej i njegov nepregledni redosled splavova.Rezervisano parking mesto se doplaćuje 5 evra na dan.\nklima uređajmikrotalasna rernaparking liftterasakada Centralno grejanjekablovska TVPristup za invalide mašina za vešbežični internet


ШКОЛА „ЕВРОКРЕМ“ ОД 25. АВГУСТА ДО 16. СЕПТЕМБРА – ГСПРС Независност\nШКОЛА „ЕВРОКРЕМ“ ОД 25. АВГУСТА ДО 16. СЕПТЕМБРА\nНасловна/Новости/Актуелно/ШКОЛА „ЕВРОКРЕМ“ ОД 25. АВГУСТА ДО 16. СЕПТЕМБРА\nBEOGRAD – Letnja škola „Evrokrem“, u okviru koje će 30 srednjoškolaca učiti sve o Evropskoj uniji i evropskim vrednostima, počinje 25. avgusta i trajaće do 16 septembra, saopšteno je iz Agencija za evropske integracije i saradnju sa udruženjima.\nŠkolu „Evrokrem“ organizuje Beogradska otvorena škola uz podršku Agencija za evropske integracije i saradnju sa udruženjima, koja je prepoznala da su radionice dobar vid nastave na kojoj srednjoškolci mogu da nauče nešto više o osnovima evropskih integracija.\nAnketa sa pitanjem „Šta su to evropske vrednosti“, koja je sprovedena među budućim polaznicima škole, pokazala da đaci u školi ne dobijaju dovoljno informacija o tome šta je Evropska unija i šta ona predstavlja.\nSrednjoškolici su u velikom broju odgovorili na postavljeno pitanje sa „ne znam“, navodeći da nigde nisu imali prilike da nauče nešto više o tome, navode iz Agencije.\nMeđutim, ima i srednjoškolaca koji već imaju formirano mišljenje o evropskim vrednostima, a mnogi su se osvrnuli i na to gde se nalazi Srbija kada se govori o poštovanju tih vrednosti.\nSrednjoškolci, uglavnom, smatraju da su evropske vrednosti poštovanje ljudskih i manjinskih prava, tolerancija, zaštita životne sredine, sloboda medija i govora, navedeno je u saopštenju.


M. D. 3. februara 2016. 15:00\n„To je sve što možemo da učinimo. Oslanjamo se na iskustva drugih zemlja koje su se sa tim suočile“, rekao je Lončar.\nSZO zabrinuta zbog širenja zike seksualnim putem\nSvetska zdravstvena organizacija (SZO) izrazila je danas zabrinutost povodom izveštaja da se u SAD pojavio slučaj prenošenja virusa zika seksualnim putem i pozvala na dalja istraživanja tog virusa, koji prenose tigrasti komarci.\nU američkom gradu Dalasu je zabeležen prvi poznati slučaj prenošenja virusa zika sa čoveka na čoveka u SAD, a zvaničnici navode da je do zaraze došlo najverovatnije seksualnim putem, a ne ujedom komarca, preneo je Rojters.\n„Ovaj slučaj treba dodatno istražiti kako bismo doznali okolnosti zaraze i koliko je često i verovatno prenošenje seksualnim putem, kao i da li virus može da se prenosi putem drugih telesnih tečnosti“, izjavio je portparol SZO Gregori Hartl.\n„Ovo je tek drugi slučaj da se sumnja na seksualno prenošenje virusa zika“, istakao je Hartl. Prvi navodni slučaj se tiče Amerikanca koji se vratio kući iz Senegala i sumnja se da je zikom zarazio suprugu.\nVirus zika, koji se smatra odgovornim za značajan rast broja slučajeva hidrocefalije kod novorođenih beba u Brazilu, velikom se brzinom širi u Severnoj i Južnoj Americi, a SZO je zbog toga proglasio globalnu vanrednu situaciju.\nIrska: Potvrđena dva slučaja virusa zika\nU Irskoj su potvrđena prva dva slučaja zaraze virusom zika, saopštili su danas zdravstveni zvaničnici.\nU pitanju su muškarac i starija žena, a kako je preneo BBC, oboje su se oporavili od virusa.\nOni su putovali u zemlje gde postoje slučajevi zaraze.\nIrske zdravstvene vlasti su navele da ova dva slučaja nisu povezana.\nSZO je saopštio da bi evropske zemlje odmah trebalo da počnu da se pripremaju da zaštite populaciju od virusa zika.\n„Sada je vreme da se zemlje pripreme da bi se smanjio rizik“, navela je u saopštenju Žužana Jakab, zvaničnik SZO zadužena za Evropu.\nOna je dodala da nije zabeležen slučaj da je neko zaražen ujedom komarca na području Evrope, ali da bi moglo da dođe do širenja virusa sa dolaskom toplijeg vremena, na proleće i leto.\nEvropske zemlje da počnu pripreme zaštite zbog virusa\nEvropske zemlje bi odmah trebalo da počnu da se pripremaju da zaštite populaciju od virusa zika, saopštili su danas zvaničnici Svetske zdravstvene organizacije.\n„Za svaku evropsku zemlju u kojoj ima tigrastih komaraca postoji rizik od širenja virusa zika“, upozorila je Jakab, preneo je Rojters.\nSZO je ranije danas izrazila zabrinutost povodom izveštaja da se u SAD pojavio slučaj prenošenja virusa zika seksualnim putem i pozvala na dalja istraživanja tog virusa, koji prenose tigrasti komarci.\nPrvi slučaj da je virus zika prenet sa čoveka na čoveka\nU Dalasu je otkriven prvi poznati slučaj prenosa zika virusa sa čoveka na čoveka na području SAD-a, objavile su zdravstvene službe.\nZdravstvene službe šmatraju da je prenesen seksualnim putem a ne ugrizom komarca, prenosi TV mreža NBC.\nDan ranije Svetska zdravstvena organizacija je proglasila vanredno stanje na globalnom planu.\nVjeruje se da se zika širi ugrizom tigrastog komarca pa bi prenos seksulanim putem bio dodatni razlog za zabrinutost.\nAmerički Centar za kontrolu i prevenciju bolesti (CDC) potvrdio je da je jedna osoba zaražena virusom u Dalasu, ali je dodao da nije ispitivao na koji način je inficirana.\nProšlog četvrtka je generalni direktor SZO Margaret Čen rekla da je nivo uzbune „ekstremno visok“, iako nema dokaza da je virus zika odgovoran za nagli porast broja beba rođenih u Brazilu sa abnormalno malim glavama.\nPoslednji put je SZO proglasila globalno vanredno stanje 2014. godine zbog epidemije ebole, podseća agencija AP.\nSZO je prošle nedelje upozorila da se virus zika „eksplozivno širi“.\nsadvirus zikaZlatibor Lončar


Đelić: Srbija je postala pridruženi član EU\nPotpredsednik vlade Srbije Božidar Đelić izjavio je danas u Luksemburgu da je, odlukom šefova diplomatija Evropske unije da nalože ratifikaciju sporazuma sa Srbijom, ta zemlja stupila u ugovorni odnos sa EU i postala njen pridruženi član.\nObjasnio je to činjenicom da je sporazum o stabilizaciji i pridruživanju EU-Srbija sada predat parlamentima evropske 27-orice da ga potvrde. Đelić je podvukao da će to biti i snažna poruka za evropske investitore da ulažu i posluju sa partnerima u Srbiji.\nMinistri su pozdravili i napore koje Srbija čini na putu ka Uniji i naglasili da će se time pozabaviti veoma brzo, "što nam daje nadu da će prosleđivanje naše kandidature Evropskoj komisiji biti na dnevnom redu najesen".\n"Ako to bude slučaj, Srbija će dati sve od sebe da postigne svoj cilj, a to je da postane kandidat za članstvo u EU sredinom iduće godine", istakao je Đelić.\n"Svih 27 zemalja EU su danas rekle 'da' za ratifikaciju sporazuma sa Srbijom, a čuli smo da se neke od njih uveliko spremaju da to vrlo brzo učine", kazao je on.\nŠpanija je praktično već učinila taj korak, dodao je Đelić.


Nova i još elegantnija Corsa Individual serija - AutoExclusive - Auto vesti, Novi, Luksuzni, Polovni automobili...\nOpel je u Nemačkoj predstavio svoju novu Corsa Individual liniju, specijalno izdanje supermini modela...\nDostupan za poručivanje sa startnom centom od 23.000 evra, svega 150 manje od modela Ford Fiesta ST, hot heča koji promotivno stiže sa cifrom od 24.040 evra, novi Opel koristi benzinski motor zapremine 1,2 litra i 99 ks, uparenih sa šestostepenim manualnim menjačem.\nKompanija Opel tvrdi da njen novi mališan može ubrzati do stotke iz mesta za manje od deset sekundi i dostigne maksimalnu brzinu od 194 km/h, sa prosečnom potrošnjom od 5,4-5,9 l/100 km tokom WLTP ciklusa i emisijom CO2 od 122-134 g/km. Direktan rival ovog modela, Fiesta ST, sa druge strane, sa svojih 197 ks može dostići ubrzanje do sto iz mesta ispod sedam sekundi, razvijajući maksimalnu brzinu od 230 km/h.\nPerformanse možda nisu individualno najjači adut novog modela Corsa, ali njegov dizajn bez ikakve sumnje jeste. Ovaj model nudi finiše u crnoj boji sa crvenim akcentima, smešten je na sedamnaestoinčne, lagane aluminijumske felne, a sličan tretman dobio je i u enterijeru, sa prednjim sortskim sedištima, aluminijumskim pedalama, crnim nebom i veoma izdašnim opsegom dodatne opreme.\nNovi model kreiran je na bazi Corsa GS linije srednjih specifikacija i dolazi sa grejačima u prednjim sedištima i volanu, rikverc kamerom, sedam inča velikim informativno zabavnim sistemom, bluetooth konekcijom, integracijom za pametne telefone, USB priključcima i LED eksterijernim svetlima. Parking asistencija, upozorenje na čeoni sudar, zajedno sa sistemom kočenja u slučaju nužde, detekcijom pešaka, upozorenjem na prelazak u drugu traku, prepoznavanjem znakova, inteligentnom kontrolom krstarenja sa limiterom brzine i praćenjem budnosti vozača, takođe su neki od dodatnih elemenata uključenih u standardnu ponudu.